open-index/open-wikipedia-markdown huggingface dataset:
టి.ఎ. రామలింగం చెట్టియార్

**తిరుప్పూర్ అంగప్ప రామలింగం చెట్టియార్** (జననం 1881 మే 18 – మరణం1952) భారత న్యాయవాది, రాజకీయ నాయకుడు, పార్లమెంటు సభ్యుడు, భారత రాష్ట్రమైన తమిళనాడుకు చెందిన వ్యాపారవేత్త.

## ప్రారంభ జీవితం
రామలింగం 1881 మే 18న తిరుప్పూర్ లోని తిరుప్పా చెట్టియార్, మీనాక్షి అమ్మల్ కు జన్మించాడు. అంగప్ప చెట్టియార్ ఒక పత్తి వ్యాపారి, బ్యాంకర్. చాలా తక్కువ వయస్సులోనే రామలింగాన్ని పాఠశాల విద్య కోసం కోయంబత్తూరుకు పంపారు. మద్రాసులోని ప్రెసిడెన్సీ కళాశాలలో చేరాడు, అక్కడ నుండి అతను 1904 లో న్యాయశాస్త్రంలో పట్టభద్రుడయ్యాడు. గ్రాడ్యుయేషన్ ముగిసిన వెంటనే రామలింగం మద్రాసు హైకోర్టులో ప్రాక్టీస్ ప్రారంభించి, బార్ కౌన్సిల్ ఆఫ్ మద్రాస్ అధ్యక్షుడిగా పనిచేశాడు. 

## రాజకీయాలు
రామలింగం బార్ కౌన్సిల్ అధ్యక్షుడిగా ఉన్న కాలంలో రాజకీయాలపై తీవ్ర ఆసక్తిని పెంచుకున్నాడు. ఆయన మొదట ఉపరాష్ట్రపతిగా, ఆ తర్వాత 1913 నుంచి కోయంబత్తూరు జిల్లా బోర్డు అధ్యక్షుడిగా పనిచేశారు. కోయంబత్తూరు మున్సిపాలిటీ వైస్ చైర్మన్ గా, ఛైర్మన్ గా కూడా పనిచేశారు. 1921లో మద్రాసు శాసన మండలిలో సభ్యుడయ్యాడు.  1946లో రామలింగం కోయంబత్తూరు నుండి భారత రాజ్యాంగ సభ సభ్యుడిగా ఎన్నికయ్యాడు. ఫెడరలిజం, భాషా విధానంపై జరిగిన చర్చల్లో పాల్గొన్నాడు. 1951లో కోయంబత్తూరు నుండి లోక్ సభకు పోటీలేకుండా ఎన్నికయ్యాడు. 

## సహకార ఉద్యమం
రామలింగం చెట్టియార్ మద్రాసు ప్రెసిడెన్సీలో సహకార ఉద్యమానికి మార్గదర్శకులలో ఒకరు, 1911 నుండి ఉద్యమంతో సంబంధం కలిగి ఉన్నారు. తమిళనాడు సహకార సమాఖ్యను ప్రారంభించి కూతురువు అనే మాసపత్రికను ప్రచురించాడు. కోయంబత్తూరులో రామలింగం సహకార శిక్షణా సంస్థను స్థాపించాడు. కోయంబత్తూరులో సెంట్రల్ కో ఆపరేటివ్ బ్యాంక్, అర్బన్ బ్యాంక్, ల్యాండ్ డెవలప్ మెంట్ బ్యాంక్, కో ఆపరేటివ్ మిల్క్ యూనియన్, కో ఆపరేటివ్ ప్రింటింగ్ ప్రెస్ ఏర్పాటులో ఆయన కీలకపాత్ర పోషించారు. 

## మరణం
రామలింగం 1952లో మరణించాడు. ఆయన స్థాపించిన సహకార సంస్థ ఇప్పటికీ కోయంబత్తూరులో పనిచేస్తోంది. ఆయన మరణానంతరం ఆయన వారసులు ఆయన జ్ఞాపకార్థం టి.ఎ.రామలింగం చెట్టియార్ ట్రస్ట్ ను స్థాపించారు. ట్రస్ట్ అతని పేరుతో హయ్యర్ సెకండరీ పాఠశాలను నడుపుతుంది. కోయంబత్తూరులోని వివిధ విద్యా సంస్థల్లో అనేక స్కాలర్ షిప్ లు, ఎండోమెంట్ లను కూడా ట్రస్ట్ స్పాన్సర్ చేస్తుంది. 

## మూలాలు

వర్గం:1వ లోక్‌సభ సభ్యులు
వర్గం:1952 మరణాలు
వర్గం:1881 జననాలు
వర్గం:తమిళనాడు స్వాతంత్ర్య సమర యోధులు
భూపేంద్ర నాథ్ బోస్

**భూపేంద్ర నాథ్ బోస్** (1859 జనవరి 13 - 1924 సెప్టెంబరు13) ఇతను 1914లో భారత జాతీయ కాంగ్రెస్ అధ్యక్షుడుగా వ్యవహరించిన ఒక భారతీయ రాజకీయవేత్త. 

బోస్ 1859 లో పశ్చిమ బెంగాల్‌లోని రాధానగర్‌లో జన్మించాడు. అతను 1880 లో కలకత్తా ప్రెసిడెన్సీ కళాశాల నుండి పట్టభద్రుడయ్యాడు. 1881లో మాస్టర్స్ డిగ్రీని, 1883లో లా డిగ్రీని పూర్తి చేశాడు. అతను బి.ఎన్ బోస్ అండ్ కంపెనీ అనే న్యాయ సంస్థను స్థాపించాడు. దీని కార్యాలయం ఇప్పటికీ కోల్‌కతాలోని టెంపుల్ ఛాంబర్‌లో ఉంది.

1904 నుండి 1910 వరకు, బోస్ బెంగాల్ శాసనసభ సభ్యుడుగా పనిచేసాడు.ఈ కాలంలో అతను జాతీయవాద ఉద్యమంలో పాల్గొన్నాడు.1905 లో మైమెన్సింగ్‌లో జరిగిన బెంగాల్ ప్రొవిన్షియల్ కాన్ఫరెన్స్‌కు అధ్యక్షత వహించాడు.విభజన వ్యతిరేక ఆందోళనలో భాగంగా అతను బెంగాల్ అంతటా బ్రిటిష్ వస్తువులకు వ్యతిరేకంగా జరిగిన ప్రచారంలో పాల్గొన్నాడు.1907లో, తరువాత అతని జాతీయ కార్యకలాపాల కోసం బ్రిటిష్ వారు కలకత్తాలో అరెస్టు చేసి నిర్బంధించారు. 1910 లో పత్రికా చట్టాన్ని ఆమోదించడాన్ని వ్యతిరేకించాడు.1914 లో భారత జాతీయ కాంగ్రెస్ అధ్యక్షుడయ్యాడు. బోస్ 1917 నుండి 1923 వరకు భారత రాష్ట్ర కార్యదర్శి మండలిలో సభ్యుడు, అండర్ సెక్రటరీగా ఉన్నాడు. 1923 లో బెంగాల్ గవర్నర్ నిర్వహణ సంఘం సభ్యుడుగా నియమించబడ్డాడు. ఆ తర్వాత కలకత్తా విశ్వవిద్యాలయానికి వైస్ ఛాన్సలర్ అయ్యాడు. అతను మోహన్ బగన్ ఎ.సి.కలకత్తా మొదటి అధ్యక్షుడు.  అతను 1924 లో మరణించాడు. 

## మూలాలు

వర్గం:1924 మరణాలు
వర్గం:1859 జననాలు
వర్గం:న్యాయవాదులు
వర్గం:పశ్చిమ బెంగాల్ వ్యక్తులు
వర్గం:రాజకీయ నాయకులు


## వెలుపలి లంకెలు
మీర్ లాయక్ అలీ

**మీర్​ లాయక్​ అలీ** (1903 - 1971 అక్టోబరు 24) నిజాంల పాలనలోని హైదరాబాద్ రాష్ట్ర చివరి ప్రధానమంత్రి. ఇతనికి అధికారికంగా "హైదరాబాద్ నిజాం ఎగ్జిక్యూటివ్ కౌన్సిల్ ప్రెసిడెంట్" బిరుదు ఉంది.

## జననం
లాయక్ అలీ 1903లో జన్మించాడు.

## కెరీర్
మీర్ లాయక్ అలీ ఇంజనీర్, పారిశ్రామికవేత్త. 1947 నవంబరు నుండి 1948 సెప్టెంబరులో ఆపరేషన్ పోలో "పోలీసు చర్య" వరకు హైదరాబాద్ రాష్ట్రానికి ప్రధాన మంత్రిగా పనిచేశాడు. తన హయాంలో హైదరాబాద్ స్వతంత్ర దేశంగా నిలదొక్కుకోవడానికి పోరాడాడు. హైదరాబాదీ రక్షణ దళాలు ఓడిపోయి, హైదరాబాద్‌ భారత యూనియన్‌లో విలీనం చేసిన తరువాత, లాయక్ ను బేగంపేటలోని తన ఇంటిలో గృహ నిర్బంధంలో ఉంచారు. 1950 మార్చిలో పాకిస్తాన్ వెళ్ళి, అక్కడి ప్రభుత్వంలో పనిచేశాడు.

## మరణం
లాయక్ అలీ పాకిస్తాన్ తరపున అధికారిక నియామకంలో ఉన్న సమయంలోనే 1971, అక్టోబరు 24న న్యూయార్క్‌లో మరణించాడు. సౌదీ అరేబియాలోని పవిత్ర నగరమైన మదీనాలో అంత్యక్రియలు జరిగాయి.

## రచనలు
మీర్ లాయక్ అలీ తన అనుభవాలతో *ట్రాజెడి ఆఫ్ హైదరాబాద్* అనే పుస్తకాన్ని రాశాడు. ఈ పుస్తకాన్ని హైద్రాబాద్ విషాదం పేరుతో ఏనుగు నరసింహారెడ్డి తెలుగులోకి అనువదించాడు.

## మూలాలు

## బయటి లింకులు
* హైదరాబాద్ చివరి ప్రీమియర్

వర్గం:1903 జననాలు
వర్గం:1970 మరణాలు
వర్గం:హైదరాబాదు రాజ్య అధికారులు
వర్గం:హైదరాబాదు రాజ్య ప్రధానమంత్రులు
పి.శ్రీసుధ

**పెరుగు శ్రీసుధ** భారతదేశానికి చెందిన న్యాయమూర్తి. ఆమె 2021 అక్టోబరు 13న తెలంగాణ హైకోర్టు న్యాయమూర్తిగా నియమితురాలైంది.ఆమె అక్టోబరు 15న హైకోర్టు న్యాయమూర్తిగా ప్రమాణ స్వీకారం చేసింది.

పి.శ్రీసుధను కర్ణాటక హై కోర్టుకు బదిలీ చేయాలని చీఫ్ జస్టిస్ సంజీవ్ ఖన్నా నేతృత్వంలోని సుప్రీంకోర్టు కొలీజియం 2025 ఏప్రిల్ 21న సిఫార్సు చేసింది.
## జననం, విద్యాభాస్యం
పి.శ్రీసుధ 1962 జూన్ 6లో ఆంధ్రప్రదేశ్ రాష్ట్రం, నెల్లూరులో జన్మించింది. ఆమె 1992లో ఎల్‌ఎల్‌బీ పూర్తి చేసింది.
## వృత్తి జీవితం
పి.శ్రీసుధ ఎల్‌ఎల్‌బీ పూర్తి చేసి 1992లో న్యాయవాద వృత్తిని ప్రారంభించి 2002లో జిల్జా జడ్జిగా ఎంపికై, నిజామాబాద్‌ అడిషనల్‌ జిల్లా జడ్జిగా ఆమె మొదటి నియామకం జరిగింది. పి.శ్రీసుధ తరువాత విజయవాడ మెట్రోపాలిటన్‌ సెషన్స్‌ జడ్జిగా, వరంగల్, విజయవాడ, కరీంనగర్, విశాఖపట్నం, హైదరాబాద్ సిటీ సివిల్ కోర్టు చీఫ్ జడ్జిగా, నిజామాబాద్‌ ప్రిన్సిపల్‌ జిల్లా జడ్జిగా, జ్యుడీషియల్‌ అకాడమీ డైరెక్టర్‌గా పనిచేసి, వ్యాట్ అప్పీలెట్ ట్రిబ్యునల్ గా హైదరాబాద్ లో విధులు నిర్వహిస్తూ తెలంగాణ హైకోర్టు న్యాయమూర్తిగా 2021 సెప్టెంబరు 16న సుప్రీం కోర్టు ప్రధాన న్యాయమూర్తి జస్టిస్‌ ఎన్వీ రమణ నేతృత్వంలోని కొలీజియం సభ్యులు ఉదయ్‌ యూ లలిత్‌, జస్టిస్‌ ఏఎం ఖన్విల్కర్‌, జస్టిస్‌ డీవై చంద్రచూడ్‌, జస్టిస్‌ ఎల్‌.నాగేశ్వరరావు వారి పేర్లను కేంద్ర ప్రభుత్వానికి సిఫారసు చేయడంతో దానికి రాష్ట్రపతి ఆమోదం తెలపడంతో అక్టోబరు 13న తెలంగాణ హైకోర్టు న్యాయమూర్తిగా నియమితురాలైంది.

## మూలాలు

వర్గం:తెలంగాణ న్యాయమూర్తులు
వర్గం:న్యాయమూర్తులు
వర్గం:తెలంగాణ హైకోర్టు న్యాయమూర్తులు
జి.రాధారాణి

**గురిజాల రాధారాణి** భారతదేశానికి చెందిన న్యాయమూర్తి. ఆయన 2021 అక్టోబరు 13న తెలంగాణ హైకోర్టు న్యాయమూర్తిగా నియమితురాలైంది.ఆమె అక్టోబరు 15న హైకోర్టు న్యాయమూర్తిగా ప్రమాణ స్వీకారం చేసింది.

## జననం, విద్యాభాస్యం
జి.రాధారాణి ఆంధ్రప్రదేశ్ రాష్ట్రం, భారతదేశం, గుంటూరు జిల్లా, తెనాలిలో 29 జూన్‌ 1963లో జన్మించింది. ఆమె హైదరాబాద్‌లోని ఉస్మానియా వర్సిటీలో లా గ్రాడ్యుయేషన్‌ పూర్తి చేసి, అనంతరం ఎల్‌ఎల్‌ఎం, పీహెచ్‌డీ పూర్తి చేసింది. జి.రాధారాణి తరువాత నేషనల్‌ లా బోర్డులో మానవహక్కుల మీద, ఉస్మానియాలో ఇంటలెక్చువల్‌ ప్రాపర్టీ రైట్స్‌పై డిప్లొమా చేసింది.
 
## వృత్తి జీవితం
జి.రాధారాణి 1989లో న్యాయవాద వృత్తిలో ప్రవేశించి హైదరాబాద్‌లో అసిస్టెంట్‌ పబ్లిక్‌ ప్రాసిక్యూటర్‌గా, అడిషనల్‌ పబ్లిక్‌ ప్రాసిక్యూటర్‌గా పనిచేసి 2008లో జిల్లా జడ్జిగా ఎంపికైంది. ఆమె సికింద్రాబాద్ ఫ్యామిలీ కోర్టు, నాంపల్లి కోర్టు, ఒంగోలు, హైదరాబాద్‌, సంగారెడ్డి జిల్లా జడ్జిగా వివిధ హోదాల్లో పనిచేసి పదోన్నతిలో భాగంగా నల్గొండ జిల్లా ప్రధాన న్యాయమూర్తిగా పనిచేసింది.

జి.రాధారాణి హైదరాబాద్‌లో మెట్రోపాలిటన్‌ సెషన్స్‌ జడ్జిగా, తెలంగాణ వ్యాట్‌ అప్పిలేట్‌ ట్రైబ్యునల్‌కు చైర్మన్‌గా పనిచేసి రంగారెడ్డి జిల్లా ప్రధాన న్యాయమూర్తిగా విధులు నిర్వహిస్తూ తెలంగాణ హైకోర్టు న్యాయమూర్తిగా 2021 సెప్టెంబరు 16న సుప్రీం కోర్టు ప్రధాన న్యాయమూర్తి జస్టిస్‌ ఎన్వీ రమణ నేతృత్వంలోని కొలీజియం సభ్యులు ఉదయ్‌ యూ లలిత్‌, జస్టిస్‌ ఏఎం ఖన్విల్కర్‌, జస్టిస్‌ డీవై చంద్రచూడ్‌, జస్టిస్‌ ఎల్‌.నాగేశ్వరరావు వారి పేర్లను కేంద్ర ప్రభుత్వానికి సిఫారసు చేయడంతో దానికి రాష్ట్రపతి ఆమోదం తెలపడంతో అక్టోబరు 13న తెలంగాణ హైకోర్టు న్యాయమూర్తిగా నియమితురాలైంది.

## మూలాలు

వర్గం:తెలంగాణ న్యాయమూర్తులు
వర్గం:న్యాయమూర్తులు
వర్గం:తెలంగాణ హైకోర్టు న్యాయమూర్తులు
ఎన్. తుకారాంజీ

**నూన్‌సావత్‌ తుకారాంజీ** భారతదేశానికి చెందిన న్యాయమూర్తి. ఆయన 2021 అక్టోబరు 13న తెలంగాణ హైకోర్టు న్యాయమూర్తిగా నియమితుడయ్యాడు.ఆయన అక్టోబరు 15న హైకోర్టు న్యాయమూర్తిగా ప్రమాణ స్వీకారం చేశాడు.

## జననం, విద్యాభాస్యం
ఎన్.తుకారాంజీ 1973 ఫిబ్రవరి 24లో హైదరాబాద్ లో జన్మించాడు. ఆయన ఎల్.ఎల్.బి పూర్తి చేశాడు.

## వృత్తి జీవితం
ఎన్.తుకారాంజీ ఎల్.ఎల్.బి పూర్తి చేసి 1996లో న్యాయవాదిగా పేరు నమోదు చేసుకున్నాడు. ఆయన హైదరాబాద్, రంగారెడ్డి జిల్లా కోర్టులతో పాటు పలు ట్రైబ్యునళ్లలో న్యాయవాదిగా ప్రాక్టీస్ చేసి 2007 జిల్లా జడ్జిగా ఎంపికై విశాఖపట్నంలో అదనపు జిల్లా జడ్జిగా, ఏలూరు, కాకినాడలో అదనపు జిల్లా జడ్జిగా, ఏలూరు ప్రిన్సిపల్‌ డ్రిస్ట్రిక్ట్‌ జడ్జిగా, రాజమహేంద్రవరంలలో పనిచేశాడు. 

ఎన్.తుకారాంజీ నాంపల్లి మెట్రోపాలిటన్ సెషన్స్ న్యాయమూర్తిగా విధులు నిర్వహిస్తూ తెలంగాణ హైకోర్టు న్యాయమూర్తిగా 2021 సెప్టెంబరు 16న సుప్రీం కోర్టు ప్రధాన న్యాయమూర్తి జస్టిస్‌ ఎన్వీ రమణ నేతృత్వంలోని కొలీజియం సభ్యులు ఉదయ్‌ యూ లలిత్‌, జస్టిస్‌ ఏఎం ఖన్విల్కర్‌, జస్టిస్‌ డీవై చంద్రచూడ్‌, జస్టిస్‌ ఎల్‌.నాగేశ్వరరావు వారి పేర్లను కేంద్ర ప్రభుత్వానికి సిఫారసు చేయడంతో దానికి రాష్ట్రపతి ఆమోదం తెలపడంతో అక్టోబరు 13న తెలంగాణ హైకోర్టు న్యాయమూర్తిగా నియమితుడయ్యాడు.

## మూలాలు

వర్గం:తెలంగాణ న్యాయమూర్తులు
వర్గం:న్యాయమూర్తులు
వర్గం:1973 జననాలు
వర్గం:తెలంగాణ వ్యక్తులు
వర్గం:తెలంగాణ హైకోర్టు న్యాయమూర్తులు
సానికొమ్ము పిచ్చిరెడ్డి

**సానికొమ్ము పిచ్చిరెడ్డి** ఆంధ్రప్రదేశ్ రాష్ట్రానికి చెందిన వైద్యుడు, రాజకీయ నాయకుడు. ఆయన దర్శి నియోజకవర్గం రెండుసార్లు ఎమ్మెల్యేగా పనిచేశాడు.

## జననం, విద్యాభాస్యం
సానికొమ్ము పిచ్చిరెడ్డి ఆంధ్రప్రదేశ్ రాష్ట్రం, ప్రకాశం జిల్లా, కొనకనమిట్ల మండలం, పేరారెడ్డిపల్లి గ్రామంలో 1947లో  జన్మించాడు. ఆయన ఎంబీబీఎస్ పూర్తి చేసి పొదిలిలో ఆసుపత్రిని ఏర్పాటు చేశాడు.

## రాజకీయ జీవితం
సానికొమ్ము పిచ్చిరెడ్డి 1985లో కాంగ్రెస్ పార్టీ ద్వారా రాజకీయాల్లోకి వచ్చాడు. ఆయన 1985లో కాంగ్రెస్ పార్టీ నుండి  దర్శి నియోజకవర్గం నుండి పోటీ చేసి ఓడిపోయాడు. సానికొమ్ము పిచ్చిరెడ్డి 1987లో పొదిలి ఎంపీపీగా గెలిచి, 1989లో జరిగిన అసెంబ్లీ ఎన్నికల్లో దర్శి నియోజకవర్గం నుండి ఎమ్మెల్యేగా గెలిచాడు. ఆయనకు 1994లో కాంగ్రెస్ టికెట్ దక్కలేదు, తిరిగి ఆయన 1999లో  జరిగిన అసెంబ్లీ ఎన్నికల్లో కాంగ్రెస్ పార్టీ నుండి పోటీ చేసి రెండోసారి ఎమ్మెల్యేగా గెలిచాడు.
## మరణం
డాక్టర్‌ సానికొమ్ము పిచ్చిరెడ్డి అనార్యోగంతో బాధపడుతూ ఒంగోలులోని ఓ ప్రైవేటు ఆసుపత్రిలో చికిత్స పొందుతూ  2021 అక్టోబరు 14న మరణించాడు.

## మూలాలు

వర్గం:ప్రకాశం జిల్లా నుండి ఎన్నికైన శాసన సభ్యులు
వర్గం:ప్రకాశం జిల్లా వ్యక్తులు
సి.సుమలత

**చిల్లకూరు సుమలత** భారతదేశానికి చెందిన న్యాయమూర్తి. ఆయన 2021 అక్టోబరు 13న తెలంగాణ హైకోర్టు న్యాయమూర్తిగా నియమితురాలైంది.
ఆమె అక్టోబరు 15న హైకోర్టు న్యాయమూర్తిగా ప్రమాణ స్వీకారం చేసింది.
## జననం, విద్యాభాస్యం

సి.సుమలత ఆంధ్రప్రదేశ్ రాష్ట్రం, నెల్లూరులో 1972 ఫిబ్రవరి 5లో జన్మించింది. ఆమె 1995లో న్యాయశాస్త్రం కోర్సు పూర్తి చేసి నాగార్జున యూనివర్సిటీ నుంచి ‘రైట్ టు టైమ్‌లీ జస్టిస్’ అనే అంశంపై పీహెచ్‌డీ పూర్తి చేసింది.

## వృత్తి జీవితం
సి.సుమలత 2005లో జూనియర్‌ సివిల్‌ జడ్జిగా నియమితురాలై జిల్లా జడ్జి పరీక్షలో ఉత్తీర్ణత సాధించి 2007 అక్టోబరు 25న జిల్లా జడ్జిగా మదనపల్లెలో బాధ్యతలు చేపట్టింది. ఆమె కర్నూలు, అనంతపురం, గుంటూరులో జిల్లా ప్రధాన న్యాయమూర్తిగా, ఉమ్మడి ఆంధ్రప్రదేశ్ రాష్ట్ర జ్యుడీషియల్‌ అకాడమీ డైరెక్టర్‌గా పనిచేసి 2019లో సిటీ సివిల్‌ కోర్టు చీఫ్‌ జడ్జిగా బాధ్యతలు చేపట్టింది. ఆమె ‘సత్వర న్యాయం’ అనే అంశంపై పీహెచ్‌డీ పూర్తి చేసి డాక్టరేట్‌ పట్టా అందుకుంది. జస్టిస్‌ చిల్లకూరు సుమలత యావజ్జీవ కారాగార శిక్ష తీర్పును తెలుగులో రాసిన మొదటి జడ్జి
సి.సుమలత సిటీ సివిల్ కోర్టు చీఫ్ జడ్జిగా విధులు నిర్వహిస్తూ తెలంగాణ హైకోర్టు న్యాయమూర్తిగా 2021 సెప్టెంబరు 16న సుప్రీం కోర్టు ప్రధాన న్యాయమూర్తి జస్టిస్‌ ఎన్వీ రమణ నేతృత్వంలోని కొలీజియం సభ్యులు ఉదయ్‌ యూ లలిత్‌, జస్టిస్‌ ఏఎం ఖన్విల్కర్‌, జస్టిస్‌ డీవై చంద్రచూడ్‌, జస్టిస్‌ ఎల్‌.నాగేశ్వరరావు వారి పేర్లను కేంద్ర ప్రభుత్వానికి సిఫారసు చేయడంతో దానికి రాష్ట్రపతి ఆమోదం తెలపడంతో అక్టోబరు 13న తెలంగాణ హైకోర్టు న్యాయమూర్తిగా నియమితురాలై2023 నవంబర్ 13న కర్ణాటక హైకోర్టుకు బదిలీ అయ్యింది.

జస్టిస్‌ సి.సుమలతను తెలంగాణ హైకోర్టుకు బదిలీ చేయాలని సుప్రీంకోర్టు కొలీజియం కేంద్ర ప్రభుత్వానికి 2025 మే 26న సిఫారసు చేసింది.

## మూలాలు

వర్గం:తెలంగాణ న్యాయమూర్తులు
వర్గం:న్యాయమూర్తులు
వర్గం:తెలంగాణ హైకోర్టు న్యాయమూర్తులు
పి.మాధవీ దేవి

**పట్లోళ్ల మాధవీదేవి** భారతదేశానికి చెందిన న్యాయమూర్తి. ఆమె 2021 అక్టోబరు 13న తెలంగాణ హైకోర్టు న్యాయమూర్తిగా నియమితురాలైంది.ఆమె అక్టోబరు 15న హైకోర్టు న్యాయమూర్తిగా ప్రమాణ స్వీకారం చేసింది.

## జననం, విద్యాభాస్యం
పి.మాధవీ దేవి తెలంగాణ రాష్ట్రం, హైదరాబాద్‌లో 1965 డిసెంబరు 28లో జన్మించింది. ఆమె కర్ణాటక రాష్ట్రం, గుల్బర్గాలో న్యాయశాస్త్రం పూర్తి చేసి, ఉస్మానియా యూనివర్సిటీలో ఎల్ఎంఎల్ పూర్తి చేసింది.

## వృత్తి జీవితం
పి.మాధవీ దేవి 1992లో ఆంధ్రప్రదేశ్ రాష్ట్ర హైకోర్టులో న్యాయవాదిగా పేరు నమోదు చేసుకుంది. ఆమె 1992 నుంచి 2005 వరకు న్యాయవాదిగా ప్రాక్టిస్‌ చేసి, 2005 మార్చి 1న సర్వీసులో చేరి ఇన్ కమ్ ట్యాక్స్ అప్పీలెట్ ట్రిబ్యునల్ జ్యుడీషియల్ సభ్యులుగా ముంబయి, బెంగళూరులో పనిచేసింది. పి.మాధవీ దేవి హైదరాబాద్ లో విధులు నిర్వహిస్తూ తెలంగాణ హైకోర్టు న్యాయమూర్తిగా 2021 సెప్టెంబరు 16న సుప్రీం కోర్టు ప్రధాన న్యాయమూర్తి జస్టిస్‌ ఎన్వీ రమణ నేతృత్వంలోని కొలీజియం సభ్యులు ఉదయ్‌ యూ లలిత్‌, జస్టిస్‌ ఏఎం ఖన్విల్కర్‌, జస్టిస్‌ డీవై చంద్రచూడ్‌, జస్టిస్‌ ఎల్‌.నాగేశ్వరరావు వారి పేర్లను కేంద్ర ప్రభుత్వానికి సిఫారసు చేయడంతో దానికి రాష్ట్రపతి ఆమోదం తెలపడంతో అక్టోబరు 13న తెలంగాణ హైకోర్టు న్యాయమూర్తిగా నియమితురాలైఅక్టోబరు 15న హైకోర్టు న్యాయమూర్తిగా ప్రమాణ స్వీకారం చేసింది.

## మూలాలు

వర్గం:తెలంగాణ న్యాయమూర్తులు
వర్గం:న్యాయమూర్తులు
వర్గం:తెలంగాణ హైకోర్టు న్యాయమూర్తులు
డాక్టర్ ఏపీజే అబ్దుల్ కలాం అవార్డు

**డాక్టర్ ఏపీజే అబ్దుల్ కలాం** **అవార్డు** భారత పదకొండవ రాష్ట్రపతి క్షిపణి శాస్త్రవేత్త అయిన అబ్దుల్ కలం స్మారకార్థం తమిళనాడు ప్రభుత్వంచే నిర్వహించబడుతుంది. విజ్ఞాన శాస్త్ర అభివృద్ధి, మానవ సేవ అలాగే విద్యార్థుల సాధికారత లాంటి అంశాలపై విశేష కృషి చేస్తున్న వారికి ఈ అవార్డు ప్రదానం చేయబడుతుంది.

## చరిత్ర

2015 జూలై 27న కలాం మరణం తర్వాత అదే నెల 31వ తారీఖున తమిళనాడు ముఖ్యమంత్రి జయలలిత కలాం స్మారకార్థం ఈ అవార్డును ప్రకటించింది. ఈ అవార్డును సంవత్సరానికి ఒకసారి స్వాతంత్ర్య దినోత్సవం రోజున అందజేస్తారు. అవార్డు గ్రహీతలకు సర్టిఫికెట్ తో పాటు ఒక బంగారు పతకం అలాగే ఐదు లక్షల గౌరవ పారితోషికం అందజేస్తారు. కలాం పుట్టిన రోజుని తమిళనాడు ప్రభుత్వం యువత జాగృతి దినోత్సవంగా నిర్వహిస్తుంది.2015) 

## అవార్డు గ్రహీతలు

* 2014 - అనన్య జైన్, ఫుల్ సర్కిల్ (USA) వ్యవస్థాపకుడు, జార్జియా ఇన్స్టిట్యూట్ ఆఫ్ టెక్నాలజీ యొక్క "జీనియస్" పరిశోధన గ్రహీత అవార్డు గ్రహీత; స్విట్జర్లాండ్ ప్రభుత్వం, ETH జ్యూరిచ్ కెమిస్ట్రీలో పరిశోధకుడు. 
* 2015-భారత అంతరిక్ష పరిశోధన సంస్థ శాస్త్రవేత్త ఎన్. వలర్మతి, భారతదేశంలో తయారు చేసిన మొదటి రాడార్ ఇమేజింగ్ ఉపగ్రహం RISAT-1 కి సహకరించారు.
* 2016 - పి. షణ్ముగం, సెంట్రల్ లెదర్ రీసెర్చ్ ఇన్స్టిట్యూట్ ప్రిన్సిపల్ సైంటిస్ట్, తమిళనాడులోని ఉన్నత విద్యా విభాగంలో సేవలను అందించారు. 
* 2017-S. P. త్యాగరాజన్, ప్రముఖ శాస్త్రవేత్త, విద్యావేత్త, మద్రాస్ విశ్వవిద్యాలయం మాజీ వైస్-ఛాన్సలర్. 
* 2018 - కె. సెంథిల్ కుమార్ (సెంటర్ ఫర్ ఏరోస్పేస్ రీసెర్చ్ డైరెక్టర్, అన్నా యూనివర్సిటీ), ఎస్. తామరైసెల్వి, సి. యు. హరి, ఎ. మహ్మద్ రషీద్, యుఎవిపై ఏవియానిక్స్, పరిశోధనలకు సహకరించారు.
* 2019 - కె. శివన్, శాస్త్రవేత్త భారత అంతరిక్ష పరిశోధన సంస్థ ఛైర్మన్.
* 2019 - నేషనల్ ఇన్నోవేషన్ ఫౌండేషన్ - డాక్టర్ ఎపిజె అబ్దుల్ కలాం ఇగ్నైట్ అవార్డ్స్ 2019 తో భారతదేశ విద్యార్థులకు ప్రదానం చేస్తుంది.

## మూలాలు
1వ లోక్‌సభ

భారతదేశంలో మొదటి సార్వత్రిక ఎన్నికల తర్వాత 1952 ఏప్రిల్ 17 న **మొదటి [[లోక్‌సభ]]** ఏర్పాటు చేయబడింది.1వ లోక్‌సభ పూర్తి ఐదేళ్ల పదవీకాలం కొనసాగింది 1957 ఏప్రిల్ 4న రద్దు చేయబడింది. ఈ లోక్‌సభ మొదటి సమావేశం 1952 మే 13 న ప్రారంభమైంది. లోక్‌సభ స్థానాలు మొత్తం 489.అప్పటికి అర్హత కలిగిన ఓటర్లు 17.3 కోట్లు. భారత జాతీయ కాంగ్రెస్ (ఐఎన్.సి) 364 సీట్లను గెలుచుకుంది. వారి తర్వాత ఇండిపెండెంట్లు మొత్తం 37 సీట్లను గెలుచుకున్నారు. భారత కమ్యూనిష్ఠ్ పార్టీ (సిపిఐ) 16 స్థానాలు, సోషలిస్ట్ పార్టీ (ఇండియా) 12 స్థానాలు గెలుచుకున్నాయి. ఈ ఎన్నికల్లో జాతీయ కాంగ్రెస్ మొత్తం ఓట్లలో 45% ఓట్లను పొందింది. మొత్తం 479 స్థానాలలో పోటీ చేయగా, వాటిలో 364 స్థానాలను (76%) గెలుపొందింది. భారత రాజ్యాంగం లోని ఆర్టికల్ 93 ప్రకారం, లోక్‌సభలో ఎన్నుకోబడిన, ఎన్నుకోబడని అధికారులు ఉంటారు. ఎన్నికైన సభ్యులు స్పీకర్, డిప్యూటీ స్పీకర్ అయితే ఎన్నికకాని సభ్యులు సచివాలయ సిబ్బంది ఉంటారు.
## లోక్‌సభ అధికారులు
ఈ దిగువ వివరాలు 1వ లోక్‌సభ అధికారులు, ఇతర ముఖ్యమైన సభ్యులు.

గమనిక:* (అధికారికంగా ప్రకటించబడలేదు) *పార్లమెంట్ చట్టంలో ప్రతిపక్ష నాయకుల జీతం, అలవెన్సుల తర్వాత* 1977లో మాత్రమే ప్రతిపక్ష నాయకుడి స్థానం గుర్తింపు పొందింది.

## సభ్యులు
భారత ఎన్నికల సంఘం  ప్రచురించిన భారత పార్లమెంట్ సభ్యుల జాబితా వివరాలు:

1వ లోక్‌సభలో గెలుపొందిన రాజకీయ పార్టీల సభ్యులు సంఖ్యా వివరాలు.

### మొదటి లోక్‌సభ సభ్యుల గ్రూప్ చిత్రం
center|thumb|900px| మొడటి లోక్‌సభ సభ్యులు, 1956 సెప్టెంబరు 4

## ఇవి కూడా చూడండి

* 1వ లోక్‌సభ సభ్యులు

## మూలాలు


## వెలుపలి లంకెలు

వర్గం:1వ లోక్‌సభ సభ్యులు
వర్గం:లోక్‌సభ
వర్గం:లోక్‌సభ సభ్యులు
బి కొత్త పల్లి

**బి కొత్త పల్లి**  ఆంధ్రప్రదేశ్ రాష్ట్రం, వైఎస్ఆర్ జిల్లా, తొండూరు మండలం లోని రెవెన్యూయేతర గ్రామం.ఇది తొండూరు మండలం దగ్గరలో ఉంది.గ్రామంలో మొత్తం వ్యక్తులు కుటుంబ సభ్యుల వలె పిలుచు కుంటారు.ఇక్కడా ఒక ప్రాథమిక ఆసుపత్రి ఉంది.ముఖ్యంగా అక్కడ ఒక చారిత్రక నిర్మాణం (బురుజు) ఉంది,.ఇది 18 వ శతాబ్దంలో నిర్మించబడింది సుమారు 250 సంవత్సరాల క్రితం.

## మూలాలు
మాతంగిని హజ్రా

**మాతంగిని హజ్రా** (హిందీ: মাতঙ্গিনী হাজরা) ( 1869 నవంబరు 17 - 1942 సెప్టెంబరు 29) - ఒక భారత స్వాతంత్ర్య ఉద్యమ విప్లవ వనిత. ఆమె భారత స్వాతంత్ర్యోద్యమంలో చేసిన ఒక ఉద్యమంలో తమ్లుక్ (పశ్చిమ బెంగాల్) పోలీసు స్టేషన్ పరిధిలో కాల్చి చంపి వేయబడింది. తూటాలు శరీరాన్ని ఛిద్రం చేస్తున్నా చేతిలో జెండా దించకుండా వందేమాతరం అంటూ నేలకొరిగిన అమరనారి. గాంధేయ సిద్ధాంతాలపై ఆమె ప్రదర్శించిన నిబద్ధతను చూసి ఆ రోజుల్లో ఆమెను గాంధీ బుడీ అని స్థానికులు ఆప్యాయంగా పిలుచుకునేవారు.

## బాల్యం, వివాహం
ప్రస్తుత పశ్చిమ బెంగాల్‌లోని మేథినీపుర్‌ జిల్లాలో తమ్లుక్‌కు సమీపంలోని హోగ్లా గ్రామంలో పేద రైతు కుటుంబంలో మాతంగిని హజ్రా జన్మించారు. ఆమె పేదరికం కారణంగా చదువుకోలేకపోయింది. పైగా 12 ఏళ్లకే 60 ఏళ్ల త్రిలోచన్‌తో వివాహం అయింది. కొద్ది సంవత్సరాలకే భర్త చనిపోవటంతో 18వ ఏట వితంతువుగా పుట్టింటికి చేరింది. తన దురదృష్టాన్ని నిందిస్తూ కూర్చోకుండా సామాజిక సేవా కార్యక్రమాల్లో చురుగ్గా ఉండేది.

## స్వాతంత్ర్యోద్యమంలో
స్వాతంత్ర్య ఉద్యమం పట్ల ఆమె ఆకర్షితురాలయ్యారు. గాంధీజీని స్ఫూర్తిగా తీసుకొని నూలు వడకడం మొదలుపెట్టారు. ఆ ఖాదీ దుస్తులే ఆమె ధరించేవారు. అందరిలో స్వాతంత్ర్య కాంక్షను రగిలించేందుకు నిరసన ప్రదర్శనలు నిర్వహించేవారు. సహాయ నిరాకరణ, ఉప్పు సత్యాగ్రహం వంటి అనేక ఉద్యమాల్లో క్రియాశీల పాత్ర పోషించారు. లాఠీ దెబ్బలకు నెరవలేదు. పలుమార్లు అరెస్టయి జైలు జీవితం గడిపారు.

1933లో ఆమె జిల్లా కేంద్రంలో స్వాతంత్ర్య ఉద్యమ ర్యాలీని నిర్వహించారు. ఆ సమయంలో బెంగాల్‌ గవర్నర్‌ సర్‌ జాన్‌ ఆండర్సన్‌ అక్కడే పర్యటిస్తున్నారు. పోలీసుల కన్నుగప్పి ముందుకు వెళ్లి నల్లజెండా చూపిస్తూ ‘గవర్నర్‌ గోబ్యాక్‌’ అని నినదించింది. ఈ చర్యకుగాను ఆమెకు ఆరు నెలల జైలు శిక్ష పడింది.

1942లో క్విట్‌ ఇండియా ఉద్యమం నాటికి ఆమె వయసు 73 సంవత్సరాలు. ఆ ఉద్యమంలో భాగంగా సెప్టెంబరు 29న సుమారు 6 వేల మంది మహిళలతో తమ్లుక్‌లో భారీ ర్యాలీ నిర్వహించింది. పట్టణ పోలీసుస్టేషన్‌ సమీపానికి చేరుకోగానే పోలీసులు ఉద్యమం వీడాలని హెచ్చరించారు. ఉద్యమకారులు వెనక్కి తగ్గలేదు. పోలీసులు తుపాకులు ఎక్కుపెట్టారు. దీంతో భావిభారత పౌరులను కాపాడుకోవాలనే ఉద్దేశంతో ఆమె చేతిలో జెండాతో, వందేమాతర నినాదంతో ఎదురువెళ్ళింది. శరీరంలోకి దిగిన మూడు వరుస తూటాలకు కుప్పకూలిపోతున్నా ఆమె స్ఫూర్తి ఏ మాత్రం తగ్గలేదు సరికదా మరింత పెరిగింది. జెండాను మరింత పైకెత్తి, ఇంకా బిగ్గరగా వందేమాతరం అని దిక్కులు పిక్కటిల్లేలా అరిచింది. ప్రాణం వదిలినా.. జెండాను మాత్రం వదల్లేదు. ఆమె వీరగాథ నాడు ఎందరిలోనో స్ఫూర్తి రగిలించింది. ఆమె ప్రేరణతో స్థానికులు మేథినీపుర్‌లో కొంతకాలం సొంతంగా స్థానిక ప్రభుత్వాన్ని ఏర్పాటుచేసుకున్నారు.

## మూలాలు
వి.ఎ.సుందరం

**వి.ఎ.సుందరం** ( 1896 ఫిబ్రవరి 2 - 1967 మార్చి 11) పూర్తిపేరు వెల్లలూర్ అన్నస్వామి సుందరం.  అతను భారత స్వాతంత్ర్య ఉద్యమంలో ఒక కీలక కార్యకర్త. పండిట్ మదన్ మోహన్ మాలవ్య విశ్వాసపాత్రుడు. మహాత్మా గాంధీ సహచరుడు. కార్యదర్శిగా వ్యవహరించమే కాకుండా బెనారస్ హిందూ విశ్వవిద్యాలయం కోసం నిధుల సేకరణ చేసారు. అతని విధి అంతర్జాతీయంగా సాంస్కృతిక దృక్పథంపై ప్రత్యేక శ్రద్ధ వహిస్తూ కమ్యూనికేషన్, ప్రజా సంబంధాలపై దృష్టి పెట్టడం. అన్నింటికిమించి నైతిక విలువలు, ఆధ్యాత్మిక చింతన కలిగిన వ్యక్తి.

## తొలి దశలో
వి.ఎ.సుందరం దక్షిణ భారతదేశంలోని కోయంబత్తూర్‌లో సనాతన తమిళ బ్రాహ్మణుల కుటుంబంలో జన్మించాడు. తండ్రి అన్నస్వామి అయ్యర్, న్యాయవాది, సమీపంలోని వెల్లలూర్ గ్రామానికి చెందినవాడు. అతనికి చిన్నతనం నుంచి సాహిత్యం, కవిత్వంపై ఆసక్తిని కనబరిచేవాడు. అలాగే ఆంగ్ల భాషపై మక్కువ పెంచుకున్నాడు. హైస్కూల్ చదువు పూర్తి చేసిన తర్వాత అతను ఆంగ్ల సాహిత్యాన్ని అధ్యయనం చేయడానికి మద్రాసులోని ప్రఖ్యాత పచ్చయ్యప్ప కళాశాలలో చేరాడు. కానీ చదువు మధ్యలోనే భారత స్వాతంత్ర్య ఉద్యమానికి ఆకర్షితుడయ్యాడు. డిసెంబరు 1914 సంవత్సరం మద్రాసులో మొదటిసారిగా భారత జాతీయ కాంగ్రెస్ సమావేశానికి హాజరయ్యాడు.

## వ్యక్తిగత జీవితం, వారసత్వ సంపద
వి.ఎ.సుందరం మతపరమైన సరిహద్దులకు మించి సామరస్యం, ఐక్యత అనే భావనతో ఉండేవాడు. అతనికి యవ్వన ప్రాయం నుండి  క్రైస్తవ సంస్కృతి, తత్వశాస్త్రంపై ఆసక్తి ఉండేది. తరువాత బెనారస్‌లోని అతని ఇల్లు చాలా మంది క్రైస్తవ, ముస్లిం అతిథులకు ఆతిథ్యం ఇచ్చింది. అతని మతపరమైన ఆలోచనలను వివిధ రూపాలలో గాంధీ, సాధు సుందర్ సింగ్, స్వామి శివానంద మొదలైనవారితో పంచుకునేవాడు. ఒకానొక సమయంలో అతను ఆంగ్లేయులకు వ్యతిరేకంగా తీవ్రంగా పోరాడినప్పటికీ, అతను ఎల్లప్పుడూ ఆంగ్ల సంస్కృతి, సాహిత్యాన్ని అభిమానించేవాడు. తన పిల్లలందరినీ ఉన్నత విద్య కోసం ఇంగ్లాండ్‌కు పంపాలని ప్రయత్నించాడు. బెనారస్ హిందూ విశ్వవిద్యాలయం నుండి పదవీ విరమణ తరువాత, 1956లో వి.ఎ.సుందరం, అతని భార్య సావిత్రి బొంబాయికి వెళ్లి, వారి పెద్ద కొడుకుతో కలిసి చివరి రోజులు గడిపారు. 1967 మార్చి 11న అతను మరణించాడు. బెనారస్‌లోని అతని ఇల్లు 'కృష్ణకుటిర్', 2013లో 'హెరిటేజ్ కాంప్లెక్స్'లో భాగం చేయడానికి ప్రణాళిక చేయబడింది. దాని పేరు 'గాంధీ మెమోరియల్'.

## కొన్ని ప్రచురణలు

* (Ed.) **బెనారస్ హిందూ యూనివర్శిటీ** **1905–1935**. బెనారస్ 1936. ఇంటర్నెట్ లో Digital Library of India, Govt. of India
* **అల్మా మేటర్**. బెనారస్ 1940.
* **రవీంద్రనాథ్ ఠాగూర్**. బెనారస్ 1941. ఇంటర్నెట్ లో . పునర్ముద్రణ 2011, నబు ప్రెస్,  
* (Ed.) **బెనారస్ హిందూ యూనివర్శిటీ 1916–1942**, సిల్వర్ జూబ్లీ ఎడిషన్. బెనారస్ 1942. ఇంటర్నెట్ లో Digital Library of India, Govt. of India
* **టార్చ్‌ బేరర్స్** (రెండు ప్రత్యేక కరపత్రాల శ్రేణి: మహాత్మా గాంధీజీ, మహమన మాలవ్యాజీ. బెనారస్ 1948. ఇంటర్నెట్ లో BHU library, Mahamana Digital Library
* **హోమేజ్ టు మాలవ్యాజీ**. బెనారస్ 1949. ఇంటర్నెట్ లో BHU library, Mahamana Digital Library

## చిత్రమాలిక

దస్త్రం:V. A. Sundaram with Gandhi in May 1930.jpg|1930 మేలో గాంధీతో..
దస్త్రం:Certificate Gandhi to Sundaram May 1930.jpg|వి.ఎ.సుందరం బనారస్ హిందూ యూనివర్సిటీ కలెక్షన్ కమిటీ కార్యదర్శిగా ఉన్నప్పుడు అతని పనికి మాళవ్య ప్రశంసా పత్రం - 1932 ఫిబ్రవరి 15
దస్త్రం:C. Rajagopalachari on a visit to V. A. Sundaram's house in Benares.jpg|1948లో బనారస్ హిందూ యూనివర్సిటీ మైదానంలోని తన ఇల్లు 'కృష్ణకుటిర్' ని సందర్శించిన భారత గవర్నర్ జనరల్ సి.రాజగోపాలాచారి


## మూలాలు
గోకుల్ బాయి భట్

**గోకుల్‌భాయి దౌలతరం భట్** (జననం: 19 ఫిబ్రవరి 1898 - 6 అక్టోబర్ 1986) హఠల్ (సిరోహి) లో జన్మించాడు. ఇతను భారత స్వాతంత్ర్య సమరయోధుడు, భారతదేశంలోని రాజస్థాన్ రాష్ట్రానికి చెందిన సామాజిక కార్యకర్త. అతను బొంబాయి రాష్ట్రానికి ప్రాతినిధ్యం వహిస్తున్న భారత రాజ్యాంగ పరిషత్ సభ్యుడు, రాచరిక సిరోహి రాష్ట్ర ముఖ్యమంత్రి. 
## జీవిత విశేషాలు
అతను మరో ఏడుగురితో కలిసి 22 జనవరి 1939 న సిరోహిలో ప్రజా మండలాన్ని స్థాపించాడు. సిరోహి నుండి చురుకైన స్వాతంత్ర్య కార్యకర్తలను బ్రిటీష్ వారు కొంతకాలం నిర్బంధించి జైలులో ఉంచారు. స్వాతంత్ర్యానంతరం సిరోహి జిల్లా విభజన, మౌంట్ అబూను గుజరాత్‌కు అప్పగించడాన్ని ఆయన వ్యతిరేకించాడు. దీని ఫలితంగా మౌంట్ అబూ రాజస్థాన్‌లో భాగంగా ఉండిపోయింది, అయితే, జిల్లాలోని కొన్ని ఇతర ప్రాంతాలు గుజరాత్‌కు బదిలీ చేయబడ్డాయి. వెనుకబడిన తరగతుల సాధికారత కోసం ఆయన పోరాడాడు.
## అవార్డులు
ఆయనకు 1971లో భారత ప్రభుత్వం పద్మభూషణ్ అవార్డును ప్రదానం చేసింది. 1982లో జమ్నాలాల్ బజాజ్ అవార్డు అందుకున్నాడు.

## ప్రసిద్ధి
ఎమర్జెన్సీ సమయంలో అతడిని అరెస్టు చేశారు. జైలులో అతను ప్రొఫెసర్ కేదార్, ఉజ్వల అరోరా, భైరోన్ సింగ్ షెకావత్లతో కలిసి సత్యాగ్రహం ప్రారంభించాడు. అతడిని రాజస్థాన్ గాంధీ అని పిలిచేవారు.
## మూలాలు


వర్గం:భారత స్వాతంత్ర్య సమర యోధులు
కళ్యాణ్ సింగ్ గుప్తా

**కళ్యాణ్ సింగ్ గుప్తా** (1923–2002) హర్యానా రాష్ట్రానికి చెందిన స్వాతంత్ర్య సమరయోధుడు, సామాజిక కార్యకర్త. 1952లో  సుచేత కృపలానీతో కలిసి *లోక్ కళ్యాణ్ సమితి* స్థాపించాడు.

## జననం, విద్య
కళ్యాణ్ సింగ్ గుప్తా 1923లో భారతదేశంలోని హర్యానాలో జన్మించాడు. పంజాబ్, ఢిల్లీలలో తన ప్రాథమిక విద్యను పూర్తి చేశాడు. లండన్ స్కూల్ ఆఫ్ ఎకనామిక్స్‌లో హెరాల్డ్ లాస్కీ పర్యవేక్షణలో మాస్టర్స్ డిగ్రీని అందుకున్నాడు. 1951లో భారతదేశానికి తిరిగి వచ్చిన కళ్యాణ్ సింగ్ ఇండియా న్యూస్ క్రానికల్‌లో జర్నలిస్ట్‌గా తన వృత్తిని ప్రారంభించాడు.

## ఉద్యమ జీవితం
విద్యార్థి దశలో భారత స్వాతంత్ర్య ఉద్యమంలో చురుకుగా పాల్గొన్నాడు.

## సామాజిక కార్యక్రమాలు
ఒక సంవత్సరం తరువాత, అతను సుచేత కృపలానీతో కలిసి లోక్ కళ్యాణ్ సమితిని స్థాపించాడు. టిబెట్ శరణార్థులకు సహాయ సహకారాలు అందించడానికి 1959*లో సెంట్రల్ రిలీఫ్ కమిటీ*ను కూడా ప్రారంభించాడు.

## పురస్కారాలు
1969లో భారత ప్రభుత్వం నాలుగో అత్యున్నత భారతీయ పౌర పురస్కారమైన పద్మశ్రీ అవార్డుతో కళ్యాణ్ సింగ్ గుప్తాను సత్కరించింది.

## మరణం
కళ్యాణ్ సింగ్ గుప్తా తన 79 సంవత్సరాల వయసులో 2002, జనవరి 23న న్యూఢిల్లీలో మరణించాడు.

## మూలాలు

వర్గం:1923 జననాలు
వర్గం:2002 మరణాలు
వర్గం:గాంధేయవాదులు
వర్గం:హర్యానా వ్యక్తులు
వర్గం:స్వాతంత్ర్య సమర యోధులు
వర్గం:భారతీయ పాత్రికేయులు
బి.విజయసేన్ రెడ్డి

**బొల్లంపల్లి విజయ్‌సేన్‌ రెడ్డి** భారతదేశానికి చెందిన న్యాయమూర్తి. ఆయన 2020 మే 2న తెలంగాణ హైకోర్టు న్యాయమూర్తిగా బాధ్యతలు స్వీకరించాడు.

## జననం, విద్యాభాస్యం
బి. విజయ్‌సేన్‌ రెడ్డి 1970 ఆగస్టు 22లో తెలంగాణ రాష్ట్రం, హైదరాబాద్‌లో బి.సుభాషణ్‌ రెడ్డి, రత్న దంపతులకు జన్మించాడు. విజయ్‌సేన్‌రెడ్డి పడాల రామిరెడ్డి లా కాలేజీలో ఎల్‌ఎల్‌బీ పూర్తి చేశాడు.

## కుటుంబ నేపథ్యం
ఆయన తండ్రి జస్టిస్‌ బి.సుభాషణ్‌రెడ్డి ఉమ్మడి ఏపీ హైకోర్టు న్యాయ మూర్తిగా, మద్రాసు హైకోర్టు ప్రధాన న్యాయమూర్తిగా, ఉమ్మడి ఏపీ మానవ హక్కుల కమిషన్‌ చైర్మన్‌గా, తెలంగాణ, ఏపీ లోకాయుక్తగా బాధ్యతలు నిర్వర్తించాడు.

## వృత్తి జీవితం
బి. విజయ్‌సేన్‌ రెడ్డి ఎల్‌ఎల్‌బీ పూర్తి చేసిన తరువాత 1994 డిసెంబరు 28న న్యాయవాదిగా పేరు నమోదు చేసుకున్నాడు. ఆయన హైకోర్టు, సుప్రీంకోర్టులో, అన్ని స్థాయి కోర్టుల్లోనూ రాజ్యాంగపరమైన కేసులతోపాటు సివిల్, క్రిమినల్‌ కేసుల్ని వాదించాడు. విజయ్‌సేన్‌రెడ్డిని హైకోర్టు న్యాయమూర్తిగా నియమించాలంటూ 2020 ఏప్రిల్ 20న సుప్రీం కోర్టు కొలీజియం కేంద్రానికి సిఫారసు చేసింది, ఆయన నియామకానికి రాష్ట్రపతి రామ్‌నాథ్‌ కోవింద్‌ ఆమోదం తెలపడంతో నియామకాన్ని నోటిఫై చేస్తూ మే 1న కేంద్ర న్యాయ శాఖ నోటిఫికేషన్‌ జారీ చేసింది. విజయ్‌సేన్‌రెడ్డి 2020 మే 2న తెలంగాణ హైకోర్టు న్యాయమూర్తిగా బాధ్యతలు స్వీకరించాడు.

## మూలాలు

వర్గం:తెలంగాణ న్యాయమూర్తులు
వర్గం:న్యాయమూర్తులు
వర్గం:తెలంగాణ హైకోర్టు న్యాయమూర్తులు
తడకమళ్ల వినోద్ కుమార్

**తడకమళ్ల వినోద్ కుమార్** తెలంగాణ హైకోర్టు న్యాయమూర్తి. వినోద్ కుమార్ 1993 నుంచి న్యాయవాదిగా సొంతంగా ప్రాక్టీసు ప్రారంభించి 2019 ఆగస్టు 26న తెలంగాణ హైకోర్టు న్యాయమూర్తిగా బాధ్యతలు స్వీకరించాడు.

## జననం, విద్యాభాస్యం
తడకమళ్ల వినోద్ కుమార్ 17 నవంబరు 1964లో తెలంగాణ రాష్ట్రం, నల్లగొండ జిల్లా, మాడుగులపల్లి మండలం, దాచారం గ్రామంలో లక్ష్మీ నర్సింహారావు, శకుంతల దంపతులకు జన్మించాడు. ఆయన హైదరాబాద్‌ ఎంబీ హైస్కూల్‌లో పదవ తరగతి, గన్‌ఫౌండ్రీలోని ఆలియా ప్రభుత్వ జూనియర్‌ కాలేజీలో ఇంటర్, జాంబాగ్‌లోని వీవీ కాలేజీలో బీఏ, ఉస్మానియా యూనివర్సిటీ నుండి ఎల్‌ఎల్‌బీ పూర్తి చేసి 1988లో న్యాయవాదిగా పేరు నమోదు చేసుకున్నాడు.

## వృత్తి జీవితం
తడకమళ్ల వినోద్‌కుమార్‌ 1988లో అడ్వకేట్‌గా పేరు నమోదు చేసుకొని, 1993లో ప్రాక్టీస్‌ మొదలుపెట్టాడు.ఆయన 2016 నుంచి హైకోర్టులో తెలంగాణ ప్రభుత్వానికి వాణిజ్య పన్నుల శాఖ సీనియర్‌ స్టాండింగ్‌ కౌన్సిల్‌గా పనిచేశాడు.ఆయన 2019 ఆగస్టు 26న తెలంగాణ హైకోర్టు న్యాయమూర్తిగా బాధ్యతలు స్వీకరించాడు.

జస్టిస్‌ తడకమళ్ల వినోద్‌కుమార్‌ను మద్రాస్‌ హైకోర్టుకు బదిలీ చేస్తూ 2025 మే 26న జరిగిన సుప్రీంకోర్టు కొలీజియం సమావేశంలో కేంద్రానికి సిఫార్సు చేయగా, జులై 31న  తెలంగాణ హైకోర్టు న్యాయమూర్తిగా రిలీవ్‌ అయ్యాడు. 

## మూలాలు

వర్గం:తెలంగాణ న్యాయమూర్తులు
వర్గం:న్యాయమూర్తులు
వర్గం:తెలంగాణ హైకోర్టు న్యాయమూర్తులు
పెద్దన్న (2021 సినిమా)

**పెద్దన్న** 2021లో విడుదల కానున్నతెలుగు సినిమా. తమిళంలో ‘అన్నాత్తే’ పేరుతో సన్ పిక్చర్స్ నిర్మించిన ఈ సినిమాకు శివ దర్శకత్వం వహించగా తెలుగులో 'పెద్దన్న' పేరుతో నారాయణ దాస్ నారంగ్, దగ్గుబాటి సురేష్ బాబు విడుదల చేస్తున్నారు. రజినీకాంత్, నయనతార, కీర్తి సురేశ్, ఖుష్బూ, మీనా, జగపతిబాబు, ప్రకాశ్ రాజ్ ప్రధాన పాత్రల్లో నటించిన ఈ సినిమా ట్రైలర్‌ను 2021 అక్టోబరు 27న విడుదల చేసి, సినిమాను నవంబరు 4న విడుదల చేశారు.

## నటీనటులు

*రజినీకాంత్ 
*నయనతార
*కీర్తి సురేశ్ 
*ఖుష్బూ 
*మీనా 
*పాండియరాజన్
* అరవింద్ కృష్ణ
*జగపతిబాబు 
*ప్రకాశ్ రాజ్
*వేలా రామమూర్తి  
* శ్రీజ రవి
* సూరి 
*సత్యన్
* సి. రంగనాథన్
*సతీష్ 
*శ్రీరంజని
* రెడిన్ కింగ్స్లీ 
*జార్జ్ మేరియన్ 
*అంజలి నాయర్
*ఆర్జాయి 
*తవాసి
*కబాలి విశ్వంత్ 
*అభిమన్యు సింగ్

## సాంకేతిక నిపుణులు
*బ్యానర్: సన్ పిక్చర్స్ 
*నిర్మాత: నారాయణ దాస్ నారంగ్, దగ్గుబాటి సురేష్ బాబు
*కథ, స్క్రీన్‌ప్లే, దర్శకత్వం: శివ 
*సంగీతం: డి. ఇమ్మాన్
*సినిమాటోగ్రఫీ: వెట్రి
*ఎడిటర్: రూబెన్

## మూలాలు

వర్గం:2021 తెలుగు సినిమాలు
వర్గం:నయనతార నటించిన సినిమాలు
వర్గం:జగపతి బాబు నటించిన సినిమాలు
వర్గం:మీనా నటించిన సినిమాలు
వర్గం:ప్రకాష్ రాజ్ నటించిన సినిమాలు
అన్నిరెడ్డి అభిషేక్ రెడ్డి

**అన్నిరెడ్డి అభిషేక్‌రెడ్డి** భారతదేశానికి చెందిన న్యాయమూర్తి. ఆయన 1990 నుంచి న్యాయవాదిగా సొంతంగా ప్రాక్టీసు ప్రారంభించి 2019 ఆగస్టు 26న తెలంగాణ హైకోర్టు న్యాయమూర్తిగా బాధ్యతలు స్వీకరించాడు.

## జననం, విద్యాభాస్యం
అన్నిరెడ్డి అభిషేక్‌రెడ్డి 1967 నవంబరు 7లో తెలంగాణ రాష్ట్రం, రంగారెడ్డి జిల్లా,మంచాల్‌ మండలం, లింగంపల్లి గ్రామంలో పుల్లారెడ్డి, శశిరేఖా రెడ్డి దంపతులకు జన్మించాడు. ఆయన హైదరాబాద్ లోని హైదర్‌గూడ సెయింట్‌పాల్స్‌ హైస్కూల్‌లో పదో తరగతి, ఉప్పల్‌ లిటిల్‌ఫ్లవర్‌లో ఇంటర్మీడియట్, నిజాం కళాశాలలో డిగ్రీ, ఉస్మానియా యూనివర్సిటీ నుండి ఎల్‌ఎల్‌బీ పూర్తి చేసి, వాషింగ్టన్‌ డీసీలోని అమెరికన్‌ యూనివర్సిటీలో ఎల్‌ఎల్‌ఎం పూర్తి చేసి1990లో ఉమ్మడి ఆంధ్రప్రదేశ్ హైకోర్టులో న్యాయవాదిగా పేరు నమోదు చేసుకున్నాడు.

## వృత్తి జీవితం
అన్నిరెడ్డి అభిషేక్‌రెడ్డి తన తండ్రి ఎ.పుల్లారెడ్డి దగ్గర న్యాయవాద జీవితాన్ని ప్రారంభించి, హైకోర్టుతో పాటు సివిల్‌ కోర్టు, భూ ఆక్రమణల నిరోధక కోర్టులో సివిల్, రాజ్యాంగ కేసులు వాదించాడు. ఆయన 2004 నుండి 07 వరకు భూ ఆక్రమణల నిరోధక కోర్టులో ప్రభుత్వ న్యాయవాది \ పబ్లిక్‌ ప్రాసిక్యూటర్‌గా, 2007 నుండి 09 వరకు ఉన్నత విద్యశాఖ ప్రభుత్వ న్యాయవాదిగా, అనంతరం ఉన్నత విద్యామండలి, జేఎన్టీయూ స్టాండింగ్‌ కౌన్సెల్‌గా, తెలంగాణ ప్రవేశాలు, ఫీజుల నియంత్రణ కమిటీ న్యాయవాదిగా వివిధ హోదాల్లో పనిచేశాడు. ఆయన 2019 ఆగస్టు 26న తెలంగాణ హైకోర్టు న్యాయమూర్తిగా బాధ్యతలు స్వీకరించాడు. 

అన్నిరెడ్డి అభిషేక్‌రెడ్డి 2023లో పట్నా హైకోర్టుకు బదిలీ అయ్యారు. ఆయనకు తెలంగాణ హైకోర్టుకు బదిలీ చేయాలని సుప్రీంకోర్టు కొలీజియం కేంద్ర ప్రభుత్వానికి 2025 మే 26న సిఫారసు చేసింది.

## మూలాలు

వర్గం:తెలంగాణ న్యాయమూర్తులు
వర్గం:న్యాయమూర్తులు
వర్గం:తెలంగాణ హైకోర్టు న్యాయమూర్తులు
గిద్దలూరు నగరపంచాయితీ

**గిద్దలూరు నగరపంచాయితీ**, ఆంధ్రప్రదేశ్ రాష్ట్రం, ప్రకాశం జిల్లాజిల్లాకు చెందిన నగరపంచాయితీ.ఈ నగర పంచాయతీ ఒంగోలు లోక్‌సభ నియోజకవర్గం లోని, గిద్దలూరు శాసనసభ నియోజకవర్గం పరిధికి చెందినది.

## చరిత్ర
గిద్దలూరు నగర పంచాయితీ ప్రకాశం జిల్లాకు చెందినది.నగర పంచాయితీ విస్తీర్ణం 31.39 చ.కి.మీ. ఈ నగర పంచాయతీ 20  వార్డులలో ఏర్పాటు చేశారు.దీని కోసం ప్రతి 5 సంవత్సరాలకు ఎన్నికలు జరుగుతాయి. 1930వ దశకములో కామ్మియెడ్, బర్కెట్ట్ అను ఇద్దరు పురావస్తు శాస్త్రజ్ఞులు గిద్దలూరు పరిసరాల్లో పాత రాతియుగము (అప్పర్ పేలియోలిథిక్) నాటి మానవుడు నివసించిన ఆధారాలు కనుగొన్నారు. ఇక్కడ మధ్య రాతియుగము నాటి చిన్న రాతి పనిముట్ల పరిశ్రమలు బయల్పడ్డాయి.

## భౌగోళికం
గిద్దలూరు నగరపంచాయితీ అక్షాంశాలు రేఖాంశాల మధ్య ఉంది. సముద్ర మట్టానికి 253 మీ ఎత్తులో ఉంది.

## జనాభా గణాంకాలు
ఈ పురపాలక సంఘంలో 2011 జనాభా లెక్కల ప్రకారం గిద్దలూరు మొత్తం జనాభా 35,150. ఇందులో పురుషులు 17,728 కాగా మహిళలు 17,422 మంది ఉన్నారు.0-6 సంవత్సరాల వయస్సు గల పిల్లల జనాభా జనాభాలో 9.8% ఉన్నారు.గిద్దలూరు అక్షరాస్యత 79.71%, ఇది రాష్ట్ర సగటు 67.02%కంటే ఎక్కువ.

## పౌర పరిపాలన
ఈ నగర పంచాయతి కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. నగర పంచాయతీ పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 20 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.
## మూలాలు

## వెలుపలి లంకెలు

వర్గం:స్థానిక స్వపరిపాలన సంస్థలు
జీ.శ్రీదేవి

**గండికోట శ్రీదేవి** భారతదేశానికి చెందిన న్యాయమూర్తి. ఆమె తెలంగాణ హైకోర్టు తొలి మహిళా న్యాయమూర్తిగా 2019 మే 15న ప్రమాణ స్వీకారం చేసింది.

## జననం, విద్యాభాస్యం
జీ.శ్రీదేవి 1960 అక్టోబరు 10లో ఆంధ్రప్రదేశ్‌ రాష్ట్రం, విజయనగరంలో జి.విశ్వేశ్వర రావు, శాంతా దంపతులకు జన్మించింది. ఆమె సంబల్‌పుర్ యూనివర్సిటీ, రూర్కెలా లా కాలేజీలో 1986లో న్యాయశాస్త్రంలో పట్టా అందుకుంది.

## వృత్తి జీవితం
జీ.శ్రీదేవి 986లో న్యాయశాస్త్రంలో పట్టా అందుకొని ఒడిశా సబార్డినేట్ కోర్టుతో పాటు తెలుగు రాష్ట్రాల ఉమ్మడి హైకోర్టులో ప్రాక్టీస్‌ చేసింది. జీ.శ్రీదేవి ఆలిండియా జ్యుడీషియల్‌‌ సర్వీసెస్‌‌ ద్వారా ఉత్తరప్రదేశ్ కేడర్‌‌కి ఎంపికై వివిధహోదాల్లో పనిచేసి ఘజియాబాద్‌ సీబీఐ ప్రత్యేక కోర్టు జడ్జిగా ఉండగా 2018లో అలహాబాద్ హైకోర్టు అదనపు న్యాయమూర్తిగా పదోన్నతి పొందాక, తెలంగాణకు బదిలీ చేయాలని కోరింది.

జీ.శ్రీదేవి అభ్యర్థనను సుప్రీంకోర్టు కొలీజియం అంగీకారం తెలపడంతో రాష్ట్రపతి ఆమోదంతో ఆమె తెలంగాణ రాష్ట్ర హైకోర్టుకు బదిలీ అయ్యింది. అదనపు న్యాయమూర్తిగా ఉన్న ఆమెను శాశ్వత న్యాయమూర్తిగా నియమిస్తూ రాష్ట్రపతి ఉత్తర్వులు జారీ చేశాడు. ఆమె తెలంగాణ హైకోర్టు తొలి మహిళా న్యాయమూర్తిగా 2019 మే 15న ప్రమాణ స్వీకారం చేసింది.

## మూలాలు

వర్గం:1960 జననాలు
వర్గం:తెలంగాణ న్యాయమూర్తులు
వర్గం:న్యాయమూర్తులు
వర్గం:విజయనగరం జిల్లా న్యాయవాదులు
వర్గం:తెలంగాణ హైకోర్టు న్యాయమూర్తులు
ఉమాజీ నాయక్

**ఉమాజీ నాయక్** ( 1791 సెప్టెంబరు 7 – 1832 ఫిబ్రవరి 3) 1826 నుండి 1832 వరకు భారతదేశంలో బ్రిటిష్ పాలనను సవాలు చేసిన భారతీయ విప్లవకారుడు. అతను ఈస్ట్ ఇండియా కంపెనీ, కంపెనీ పాలనకు వ్యతిరేకంగా పోరాడాడు.

మరాఠా సామ్రాజ్యం పతనం అయిన వెంటనే నాయక్ బ్రిటిష్ వారికి వ్యతిరేకంగా ఒక చిన్న సైన్యాన్ని పెంచాడు. అతని బ్రిటిష్ వ్యతిరేక మేనిఫెస్టో విదేశీ పాలకులకు వ్యతిరేకంగా పోరాడాలని దేశ ప్రజలను కోరింది. ఆయనను పట్టుకోవటానికి బ్రిటిష్ ప్రభుత్వం 10,000 రూపాయల ఔదార్యాన్ని ప్రకటించింది. నానా రఘు చవాన్ అనే మరో రామోషి చేత ద్రోహం చేయబడిన బ్రిటిష్ అతన్ని అరెస్టు చేసింది, తరువాత అతన్ని దోషిగా నిర్ధారించి, పూణేలో 1834 ఫిబ్రవరి 3 న పూణేలో ఉరితీశారు.

## ప్రారంభ జీవితం
నాయక్ 1791 సెప్టెంబరు 7న రామోషి తెగలో జన్మించాడు. ఉమాజీ సోదరుడి పేరు కృష్ణజీ నాయక్.

అతను మరాఠా కాలంలో తెలంగాణ నుండి వలస వచ్చి మహారాష్ట్రలో స్థిరపడిన రామోషి వర్గానికి చెందినవాడు, కాని తరువాత పాలనలో దొంగల తెగగా ముద్ర వేయబడ్డాడు.

## బ్రిటిష్ పాలనకు వ్యతిరేకంగా పోరాటం
ఈస్టిండియా కంపెనీ పాలనకు ముందు, రామోషీలు మరాఠా పాలనలో పనిచేసేవారు. ఈ రామోషీయులు మరాఠా ప్రాంతంలో నిఘా కోసం, మరాఠా కాలంలో మహారాష్ట్రలోని మరాఠా కోటల భద్రత కోసం పని చేసేవారు. రామోషి (లు) కి మరాఠాలు రాత్రి పెట్రోలింగ్, పోలీసులను అప్పగించారు. ఈ పని కారణంగా కొన్ని నిర్దిష్ట గ్రామాల నుండి పన్నులు తీసుకునే హక్కు వారికి ఉంది. కానీ మరాఠా రాజ్యాన్ని బ్రిటిష్ వారు ఓడించిన తర్వాత, ఈ హక్కు ఉల్లంఘించబడింది, దీని కారణంగా రామోషిలు బ్రిటిషర్‌లకు వ్యతిరేకంగా పోరాటం ప్రారంభించారు.

1826లో నాయక్ తనను తాను రాజుగా ప్రకటించుకున్నాడు. 1831లో బ్రిటిష్ పదాతిదళాన్ని, అశ్వికదళాన్ని చంపి, వారి ఆస్తిని దోచుకోవాలని ప్రకటనతో తన ఆదేశాన్ని విస్తరించాడు. నాయక్ బ్రిటిష్ రాజ్ కు వ్యతిరేకంగా పోరాడిన సమయంలో సతారా, కురుద్, మాండ్ దేవి కల్బాయి పర్వతం, ఖోపోలి ఖండాలా, బోర్ఘాట్ పర్వతాలలో నివసించాడు.

నాయక్ జెజూరి పోలీసు ప్రధాన కార్యాలయంపై దాడి చేసి అక్కడ పోలీసులను చంపాడు. రామోషి ప్రజలు బ్రిటిషర్లు, బ్రిటిష్ రాజ్ కు విధేయులైన వారిని శిక్షించేవారు. నాయక్ బ్రిటిష్ ప్రభుత్వం, సాహుకర్ల డబ్బును దోచుకునేవాడు.

1828లో బ్రిటిష్ వారు ఒక ఒప్పందాన్ని కుదుర్చుకున్నారు, దీనిలో నాయక్ కు 120 బిఘా భూమి ఇవ్వబడింది, రామోషి ప్రజలకు ప్రభుత్వ ఉద్యోగాలు ఇస్తానని వాగ్దానం చేశారు. ఈ ఒప్పందం తరువాత, రామోషి కొంతకాలం బ్రిటిష్ పై యుద్ధాన్ని నిలిపివేశాడు. కానీ శాంతి ఎక్కువ కాలం కొనసాగలేదు, నాయక్ మళ్ళీ తిరుగుబాటులో లేచాడు.

## అరెస్ట్
నాయక్ ను పట్టుకోవటానికి బ్రిటిష్ ఈస్టిండియా కంపెనీ ఆఫీసర్ మక్కింటోష్ ను నియమించింది. కెప్టెన్ వైడ్, లివింగ్ స్టన్, లుకాన్ వంటి పెద్ద బ్రిటిష్ పోలీసు అధికారుల ఆధీనంలో నాయక్ ను అరెస్టు చేయడానికి ప్రణాళిక వేసి ఆపరేషన్ ప్రారంభించాడు. అయినప్పటికీ అతను పట్టుబడలేదు "మక్కింటోష్ నాయక్ సోదరి జిజైకి నాలుగు గ్రామాల యాజమాన్యాన్ని ఇవ్వడం ద్వారా లంచం ఇచ్చి నాయక్ ను అరెస్టు చేశాడు. "గెజిటర్ ఆఫ్ బాంబే ప్రెసిడెన్సీ: సతారా" ప్రకారం, 1831లో నానా రఘు చవాన్ అనే రామోషి నాయక్ ను అరెస్టు చేసినందుకు ప్రభుత్వం నుండి £1000 (ఇండియా రూపాయి 10,000) ఔదార్య బహుమతిని అందుకున్నాడు.అతన్ని అరెస్టు చేసి పూణేలోని జైలులో ఉంచారు.

## మూలాలు

## బాహ్య లింకులు
* ఉమాజీ నాయక్  

వర్గం:1832 మరణాలు
వర్గం:1791 జననాలు
వర్గం:మహారాష్ట్ర స్వాతంత్ర్య సమర యోధులు
మహాలయ పౌర్ణమి

మాలపున్నమి లేదా మహలయ పౌర్ణమి పండుగను పల్లె ప్రజలు 'మాల పున్నం' అంటారు. చదువుకొనె వారు మహలయ పౌర్ణమి అంటారు.ఇది రాయలసీమ జిల్లాలలో జరుపుకొనె ఒక పండుగ.ఇది తెలుగునెల ప్రకారం భాద్రాపాద మాసంలో పున్నమి నాడు హరిజనులు చేసుకొనే పండుగ.అంటే ఇంగ్లీషునెల ప్రకారం ఆగష్టు కడపటి వారంలో గాని, సెప్టెంబరు మొదటివారంలో కాని వస్తుంది. మాలపున్నం నగరాలలో అంతగా కనిపించదు. మాలపున్నం పండుగ వచ్చే నాటికి పొలంలో విత్తనాలు వేయబడి ఉంటాయి. ఇది ప్రత్యేకంగా హరిజనులు జరుపుకొనే పండుగ. మాల, మాదిగలు జరుపుకొనే పండుగ కావునే దీనిని మాల పున్నం అంటారు.

## విశిష్టత
మాల పున్నమికి గాలి అంతా మడుగులో పడిపోతుందని ఒక సామెత కలదు. ఈ పండుగ రాయలసీమ  జిల్లాలో అన్ని కులాల వారు చేసుకుంటారు. అసలు రాయలసీమ ప్రాంతంలో ఇది ఇప్పుడు కనబడుటలేదు అని, అనంతపురం జిల్లాలో కొన్ని చోట్లమాత్రమే కలదని చెబుతారు. ఈ పండుగ గురించి ఎన్నో కట్టు కథలు చెబుతారు. ఇక్కడ హరిజనులు పండుగనాడు ఉపవాసంతో ఉండి, ఇల్లు-బయట, లోపల పరిశుభ్రంగా ఉంచి పండుగ జరుపుకుంటారు. ఈ పండుగ నాడు తీపి ప్రధాన వస్తువుగా  భావిస్తారు. రేపు పండగ అనగానే ముందు రోజు రాత్రి  పది గంటల నుంచి పొలాలు దగ్గర వేటలు (పొట్టెలు, మేక పోతులు, కోళ్ళు) కొట్టుట జరుగుతుంది. అలా పొలాల దగ్గర వేటలు కొట్టుటవలన పైరు తల్లికి పోషణబలం, ఏమైనా రోగాలు ఉంటే పోతాయని వీరి నమ్మకం.కొందరు ఉదయాన్నే వేటలు కొడతారు. వేటలు కొట్టలేని వాళ్ళు బొచ్చు లేదా ఉన్ని తీసుకొనిపోయి పొలాల దగ్గర కడతారు. పండుగ నాడు సాయత్రం పూట కోలాట వేషాలు, కోళ్ళ పందాలు కాలక్షేపం కోసం సరదాగా ఆడుతారు. దీని కోసం పిల్లలు పెద్దలు అత్యంత శ్రద్ధతో ఎదురు చూస్తారు. ఈ పండుగ కొత్తగా పెళ్ళనవారికి తప్పనిసరి వేడుక.

### మూలాలు
* 1983 భారతి మాస పత్రిక- వ్యాసం- మాల పున్నం పండుగ-వ్యాస కర్త- శ్రీ జౌనగాని కాటమయ్య.

వర్గం:హిందూ పండుగలు
గులాబ్ సింగ్ సైనీ

**గులాబ్ సింగ్ సైనీ** ఒక భారతీయ స్వాతంత్ర్య సమరయోధుడు, బల్లాబ్‌గఢ్ రాజ్య సైన్యానికి కమాండర్-ఇన్-చీఫ్. అతను 1857 భారత తిరుగుబాటులో బల్లభ్‌ఘర్ రాష్ట్ర సైన్యానికి నాయకత్వం వహించాడు. 9 జనవరి 1858 న ఢిల్లీలోని చాందినీ చౌక్‌లో మరో ఇద్దరు తిరుగుబాటు నాయకులతో కలిసి ఉరితీయబడ్డాడు.
## జీవిత విశేషాలు
అతను జోధ్ సింగ్ సైనీ కుమారుడు. అతని పూర్వీకులు అనేక తరాలుగా రాజ నహర్ సింగ్ కుటుంబానికి సన్నిహితులు. గులాబ్ సింగ్ పూర్వీకులు సాంప్రదాయకంగా జాట్ సంస్థానంలో వరుసగా ఆర్మీ చీఫ్ పదవులను నిర్వహించారు. గులాబ్ సింగ్ సైనీ తండ్రి, జోధ్ సింగ్, నహర్ సింగ్ తండ్రి అయిన రాజా రామ్ సింగ్ సమయంలో బల్లభ్‌గఢ్ సైన్యంలో 'సేనాపతి' లేదా కమాండర్-ఇన్-చీఫ్. రాజ నహర్ సింగ్ తన సైనిక శిక్షణ మొత్తాన్ని జోధ్ సింగ్ నుండి పొందినట్లు చెబుతాడు, తరువాత జోధ్ సింగ్ కుమారుడు గులాబ్ సింగ్, బల్లభ్‌గఢ్ రాజుగా, నహర్ సింగ్ పట్టాభిషేకం తర్వాత 'సేనాపతి' లేదా సైన్యాధిపతిగా నియమించబడ్డాడు. మే 10, 1857 న మేరుట్, అంబాలా నుండి ఢిల్లీపై దాడి చేయడానికి ఇంగ్లీష్ సైనికులు ముందుకు వచ్చినప్పుడు, వారు గులాబ్ సింగ్ సైనీ, అతని డేర్-డెవిల్ స్థానిక సైన్యంతో భీకర యుద్ధం చేయాల్సి వచ్చింది. ఆంగ్ల సైన్యాన్ని పూర్తిగా నిర్మూలించి, వారి ప్రాణాల కోసం పారిపోయేలా చేసిన తరువాత, అతను భారతదేశ చక్రవర్తిగా బహదూర్ షా జాఫర్ పట్టాభిషేకంలో గణనీయమైన పాత్ర పోషించాడు.
## 1887 తిరుగుబాటు సమయంలో
ధీరజ్, పంజాబ్ కేసరి కరస్పాండెంట్, గులాబ్ సింగ్ సైనీ సిహి గ్రామంలో ఇంగ్లీష్ సైన్యానికి వ్యతిరేకంగా నిలబడ్డారు. అతను ముస్లింలు, జాట్లు, సైనీలు, మియోస్, రాజ్‌పుత్ వెలికితీత వంటి అనేక ఇతర సైనికులను కలిగి ఉన్న ఒక మిశ్రమ సైన్యాన్ని నడిపించాడు. 10 మే 1857 న గులాబ్ సింగ్, అతని స్వదేశీ సైన్యం ఈస్ట్ ఇండియా కంపెనీ సైన్యంపై ఘోర పరాజయాన్ని చవిచూసి వారిని వెనక్కి నెట్టాయి. భారతదేశంలో చివరి నామమాత్రపు మొఘల్ చక్రవర్తి బహదూర్ షా జాఫర్‌ను సింహాసనం నుండి దిగజార్చడానికి ఆంగ్లేయుల సైన్యం ఢిల్లీలోకి ప్రవేశించడాన్ని నిరోధించడానికి ఈ ప్రచారం చేపట్టబడింది. అక్కడ గులాబ్ సింగ్ చేసిన ప్రయత్నాల కారణంగా ఇంగ్లీష్ దీనిని నెరవేర్చడంలో తాత్కాలికంగా విఫలమైంది. ఇది బహదూర్ షా జాఫర్‌ను భారతదేశ చక్రవర్తిగా పట్టాభిషేకం చేయడానికి అనుమతించింది. 
## మరణం
1858 జనవరి 9 న న్యూ ఢిల్లీలోని చాందినీ చౌక్‌లో నహర్ సింగ్, మాధో సింగ్‌తో పాటు గులాబ్ సింగ్ సైనీని ఉరితీశారు. ఆ తరువాత, అతని ఆస్తి, భూమి మొత్తం బ్రిటిష్ వలసవాదులచే జప్తు చేయబడింది. స్థానికుల మీద వారి బలిదానం ప్రభావాన్ని చెరిపేయడానికి అతనికి, అతని సహచరులకు సంబంధించిన అన్ని పబ్లిక్ రికార్డులు దహనం చేయబడ్డాయి.
## మూలాలు


వర్గం:భారత స్వాతంత్ర్య సమర యోధులు
జమ్మలమడుగు నగరపంచాయితీ

**జమ్మలమడుగు నగరపంచాయితీ**, ఆంధ్రప్రదేశ్ రాష్ట్రం, వైఎస్ఆర్ జిల్లాకు చెందిన నగరపంచాయితీ.ఈ నగరపంచాయతీ కడప లోక్‌సభ నియోజకవర్గం లోని, జమ్మలమడుగు శాసనసభ నియోజకవర్గం పరిధిలో భాగం. ఇది రెవెన్యూ డివిజన్ కేంద్రం, నగర పంచాయతి పట్టణం.
## చరిత్ర
ఈ ప్రాంతాన్ని పూర్వం ములికినాడు అని పిలిచేవారు. గండికోట ఈ ఈ నగర పంచాయతీలో ఉంది.ఈ నగర పంచాయతీ 25 వార్డులలో ఏర్పాటు చేశారు.దీని కోసం ప్రతి 5 సంవత్సరాలకు ఎన్నికలు జరుగుతాయి.
## భౌగోళికం
జమ్మలమగుడు నగరపంచాయితీ . అక్షాంశాలు రేఖాంశాల మధ్య ఉంది.
## జనాభా గణాంకాలు
జమ్మలమడుగు నగర పంచాయతీ జనాభా 46,069, ఇందులో 22,636 మంది పురుషులు కాగా 23,433 మంది మహిళలు ఉన్నారు. 0-6 సంవత్సరాల వయస్సు గల పిల్లల జనాభా 4680 మంది ఉన్నారు.జమ్మలమడుగు నగరం అక్షరాస్యత రేటు రాష్ట్ర సగటు 67.02 % కంటే 74.69 % ఎక్కువ . జమ్మలమడుగులో, పురుషుల అక్షరాస్యత 84.29 % కాగా, స్త్రీ అక్షరాస్యత 65.55 %. అక్షరాస్యులు ఉన్నారు.
## పౌర పరిపాలన
ఈ నగర పంచాయతి కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. నగర పంచాయతీ పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 25 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.
## మూలాలు

## వెలుపలి లంకెలు

వర్గం:స్థానిక స్వపరిపాలన సంస్థలు
తమసోమా జ్యోతిర్గమయా

**తమసోమా జ్యోతిర్గమయా** 2021లో విడుదలైన తెలుగు సినిమా. గుణ ఎంట‌ర్‌టైన్‌మెంట్స్ సమర్పణలో విమల్ క్రియేషన్స్ బ్యానర్ పై తడక రమేష్ నిర్మించిన ఈ సినిమాకు బడుగు విజయ్ కుమార్ దర్శకత్వం వహించాడు. బేతి ఆనంద్‌ రాజ్‌, శ్రావణి శెట్టి, రోహిణి అరెట్టి, వేణు పొల్సాని ప్రధాన పాత్రల్లో నటించిన ఈ సినిమా 2021, అక్టోబరు 29న విడుదలయింది.

## చిత్ర నిర్మాణం
'తమసోమా జ్యోతిర్గమయ' సినిమా ఫస్ట్‌లుక్ పోస్టర్‌ను దర్శకుడు ఎన్ శంకర్ విడుదల చేయగా, ప్రచార చిత్రాన్ని మంత్రి సబితా ఇంద్రారెడ్డి విడుదల చేసింది. ఈ సినిమా పోస్టర్ &ట్రైలర్‌ను మంత్రి కేటీఆర్‌ విడుదల చేశాడు.

## నటీనటులు
*బేతి ఆనంద్‌ రాజ్‌ 
*శ్రావణి శెట్టి 
*వేణు పోల్సాని
*రోహిణి అరెట్టి 
*రామకృష్ణ ఆర్ 
*జనార్దన్ వి 
*సుధాకర్ రెడ్డి

## సాంకేతిక నిపుణులు
*సమర్పణ: గుణ ఎంట‌ర్‌టైన్‌మెంట్స్
*బ్యానర్: విమల్ క్రియేషన్స్
*నిర్మాత: తడక రమేష్
*కథ, స్క్రీన్‌ప్లే, మాటలు, ఆర్ట్, దర్శకత్వం: బడుగు విజయ్ కుమార్
*సంగీతం: మార్క్ కె ప్రశాంత్
*సినిమాటోగ్రఫీ, ఎడిటింగ్: శ్రావణ్ జి కుమార్
*సహా నిర్మాత: జాడి సాయి కార్తీక్ గౌడ్
*పాటలు: పెద్దింటి అశోక్ కుమార్, ప్రశాంత్ బి.జె, సాయిచరణ్, తాళ్ళపాక అన్నమాచార్య

## పాటలు
తమసోమా జ్యోతిర్గమయా సినిమాకు మార్క్ కె ప్రశాంత్ సంగీతనందించాడు.

## విడుదల, స్పందన
ఈ సినిమా 2021, అక్టోబరు 29న విడుదలయింది. తమసోమా జ్యోతిర్గమయ సినిమా చేనేత కళాకారులపై గౌరవాన్ని పెంచే చిత్రమని, కుమార్ పాత్రలో నటించిన ఆనంద్ రాజ్ అనుభవమున్న నటుడిగా పాత్రను నడిపించాడని, శ్రావణ్ తన కెమెరాతో చక్కటి విజువల్స్ ఇచ్చాడని, విజయ్ దర్శకత్వ ప్రతిభ, సంగీత దర్శకుడు ప్రశాంత్ అందించిన సంగీతం సినిమాకు బలాన్ని చేకూర్చింది అని ఈనాడు పత్రిక పేర్కొన్నది.

## మూలాలు

## బయటి లింకులు
* 

వర్గం:2021 తెలుగు సినిమాలు
వర్గం:తెలుగు కుటుంబకథా సినిమాలు
విజయ్ సింగ్ పతిక్

**రాష్ట్రీయ పతిక్** గా ప్రసిద్ధి చెందిన **విజయ్ సింగ్ పతిక్** (జననం **భూప్ సింగ్ రతి**; 1882-1954) భారతీయ విప్లవకారుడు. బ్రిటిష్ పాలనకు వ్యతిరేకంగా స్వాతంత్య్రోద్యమ జ్యోతిని వెలిగించిన మొదటి భారతీయ విప్లవకారులలో ఆయన ఒకరు. మోహన్ దాస్ కె. గాంధీ సత్యాగ్రహ ఉద్యమాన్ని ప్రారంభించడానికి చాలా ముందు, బిజోలియా కిసాన్ ఆందోళన సమయంలో పతిక్ ప్రయోగాలు చేశాడు. అతని అసలు పేరు భూప్ సింగ్ కానీ 1915 లో లాహోర్ కుట్ర కేసులో చిక్కుకున్న తరువాత, అతను తన పేరును విజయ్ సింగ్ పతిక్ గా మార్చుకున్నాడు.

## ప్రారంభ జీవితం
పథిక్ 1882లో బులంద్ షహర్ జిల్లాలోని గుహావళి గ్రామంలో హమీర్ సింగ్ రతి, కమల్ కున్వారీ అనే గుర్జార్ కుటుంబంలో జన్మించాడు. అతని తండ్రి 1857 సిపాయిల తిరుగుబాటులో చురుకుగా పాల్గొన్నాడు, అనేకసార్లు అరెస్టు చేయబడ్డాడు. అతని జన్మనామం భూప్ సింగ్, కానీ అతను 1915 లో లాహోర్ కుట్ర కేసులో చిక్కుకున్న తరువాత దానిని "విజయ్ సింగ్ పతిక్"గా మార్చాడు.

## బిజోలియా కిసాన్ ఆందోళన్
అతను భారతదేశంలో బ్రిటిష్ పాలనకు వ్యతిరేకంగా చురుకుగా పాల్గొన్నాడు. పథిక్జీ సహాయ నిరాకరణ ఉద్యమం ఎంత విజయవంతమైందో, బిజోలియా ఆందోళనకారుల డిమాండ్ ను తీర్చడానికి లోకమాన్య తిలక్ మహారాణా ఫతే సింగ్ కు లేఖ రాశారు. మహాత్మా గాంధీ తన కార్యదర్శి మహదేవ్ దేశాయ్ను ఉద్యమాన్ని అధ్యయనం చేయడానికి పంపారు. ఐక్య రాజస్థాన్ కోసం పోరాడిన పథిక్ ఈ సమస్యను ప్రధాని జవహర్ లాల్ నెహ్రూ, సర్దార్ పటేల్ లతో కలిసి తీసుకున్నాడు. బిజోలియాలో కిసాన్ ఆందోళనకు నాయకత్వం వహించినందుకు అతను జైలుపాలయ్యాడు, తోడ్ ఘర్ లోని తహసీల్ భవనంలో రూపొందించిన ప్రత్యేక జైలులో ఉంచబడ్డాడు. కిసాన్ పంచాయితీ, మహిళా మండలి, యువక్ మండలం పతిక్ ను వచ్చి తమను నడిపించమని ఆహ్వానించాయి. మేవార్ మహిళలు తమ పురుషుల జానపదుల నుండి గౌరవాన్ని పొందడం ప్రారంభించారు.

పతిక్ గొప్ప దేశభక్తుడు, స్వాతంత్ర్య సమరయోధుడు.

## మరణం
1954లో రాజస్థాన్ రాష్ట్రం ఏర్పడినప్పుడు ఆజ్మీర్ లో పతిక్ మరణించాడు.

ఆయనకు నివాళులు అర్పించేందుకు భారత ప్రభుత్వం తపాలా బిళ్లను జారీ చేసింది. విజయ్ సింగ్ పథిక్ స్మృతి సంస్థాన్ విజయ్ సింగ్ పతిక్ రచనలను వివరిస్తుంది.

## మూలాలు

## బాహ్య లింకులు
*విజయ్ సింగ్ పతిక్

వర్గం:1954 మరణాలు
వర్గం:1882 జననాలు
వర్గం:ఉత్తర ప్రదేశ్ స్వాతంత్ర్య సమర యోధులు
రక్తసంబంధం (2021 సినిమా)

**రక్త సంబంధం** 2021లో విడుదలైన తెలుగు సినిమా. సూర్య 2డీ ఎంట‌ర్‌టైన్‌మెంట్స్ బ్యానర్ పై సూర్య, జ్యోతిక నిర్మించిన ఈ సినిమాకు శర్వణన్‌ దర్శకత్వం వహించాడు. ఈ సినిమా జ్యోతిక నటించిన 50వ సినిమా. జ్యోతిక, శశి కుమార్‌, సముద్రఖని ప్రధాన పాత్రల్లో నటించిన ఈ సినిమా అమెజాన్‌ ప్రైమ్‌ వీడీయో ఓటీటీలో తమిళంలో 'ఉడన్ పిరప్పు' పేరుతో, తెలుగులో 'రక్త సంబంధం' పేరుతో అక్టోబరు 14 నుండి స్ట్రీమింగ్‌ ప్రారంభమైంది.

## నటీనటులు
*జ్యోతిక 
*శశి కుమార్‌ 
*సముద్రఖని
*సూరి 
*కలైయరసన్
*సిద్దార్థ్ కే. టి 
*నివేదితా సతీష్ 
*సీజ రోజ్ 
*వేలా రామమూర్తి  
*దీపా శంకర్ 
*నమో నారాయణ 
*ఆడుకలం నరేన్

## సాంకేతిక నిపుణులు
*బ్యానర్: సూర్య 2డీ ఎంట‌ర్‌టైన్‌మెంట్స్
*నిర్మాత:సూర్య, జ్యోతిక
*కథ, స్క్రీన్‌ప్లే, దర్శకత్వం: శర్వణన్‌ 
*సంగీతం: డి. ఇమ్మాన్
*సినిమాటోగ్రఫీ: ఆర్.వేల్‌రాజ్‌

## మూలాలు
సురవరం ప్రతాపరెడ్డి కథలు

**సురవరం ప్రతాపరెడ్డి కథలు**, తెలంగాణ సాహిత్య అకాడమీ ప్రచురించిన పుస్తకం. ఈ పుస్తకంలోని కథలు సురవరం ప్రతాపరెడ్డి జీవించిన కాలంనాటి చరిత్రకు ఆనవాళ్ళుగా, ఆనాటి ఆర్థిక, సామాజిక, సాంస్కృతిక చారిత్రకకు ప్రతిబింబంగా నిజాంపాలనలో జరిగిన దురంతాలకు ప్రత్యక్ష సాక్ష్యాలుగా నిలుస్తున్నాయి.

## కథల నేపథ్యం
నిజాం పాలనలో నలిగిన గ్రామీణ ప్రజానీకపు సాంఘిక వాతావరణం, గ్రామ జీవన చైతన్యం, వారి సంప్రదాయాలు, కట్టుబాట్లు, కష్టసుఖాలు, గ్రామ రాజకీయాలు, వాళ్ళ సమస్యలు - వాళ్ళను దోచుకున్న దొరలు, వాళ్ళ కక్ష్యలూ కార్పణ్యాల నేసథ్యంలో ఈ కథలు రాయబడ్డాయి. ఈ కథల్లో ఆ కాంలో తరచుగా వాడబడే ఉర్దూ పదాలు (వాపసు, జమా, ఖజానా, ఖాళీ, నౌకరి, జుమ్మా వంటి ఉర్దూ పదాలైనా, ఏరాలు, మనుం (పెండ్లి), పైకం, ఊర్కనే) వాడబడ్డాయి.

అధికారంలో ఉన్నవారు ప్రజలను పరిపాలించే విధానం, మోసం చేయడం, అలసత్వమూ, లంచగొండితనం, గుడ్డిన్యాయం, ప్రజల అమాయకత్వం, నిస్సహాయతను తన కథల్లో చిత్రించాడు. ప్రజాజీవన విధానాన్ని వాస్తవిక కోణంలో ఆవిష్కరించబడిన ఈ కథల్లో ఎక్కువ శాతం తెలంగాణ సామాజిక, రాజకీయ, నాటి ప్రభుత్వాంగాల పనితీరును రాశాడు.

## ముద్రణల వివరాలు
ఈ పుస్తకం తొలిసారిగా 1940లో అణా గ్రంథమాల ద్వారా ప్రచురించబడింది. ఆ తరువాత 1987లో సురవరం ప్రతాపరెడ్డి సాహిత్య వైజయంతి - ఆంధ్ర సార్వస్వత పరిషత్తు ఆధ్వర్యంలో ద్వితీయ ముద్రణ జరుపుకుంది. 2019 అక్టోబరులో తెలంగాణ సాహిత్య అకాడమీ తృతీయ ముద్రణ చేసింది.

## కథలు
### ప్రతాపరెడ్డి కథలు
# నిరీక్షణ
# హుసేన్ బీ
# సంఘాల పంతులు
# వకీలు యెంకయ్య
# బారిస్టర్ గోపాలకిషన్ రావు
# వెంకటరెడ్డి దొర (నాటిక)
# మెహ్దీ బేగం
# ఖిస్మత్
# అపరాధం
# వింత విడాకులు

### మొగలాయి కథలు
# గ్యారా కద్దూ బారా కోత్వాల్ (19-08-1931)
# బేఖూప్ మదారుసాబ్
# బంగారు గాడిద
# గోమాజీ గణేశ్ పీతల్ దర్వాజా (16-08-1930, గోల్కొండ పత్రిక)
# బీబీ జాన్
# కిచిడీ జాగీరు
# బేతాళు సుల్తానుల భేటీ
# రంభ
# చస్తామంటే పురుసతు లేదు
# ఫకీరు బిడ్డ
# రుమాలను బఱ్ఱె తినిపోయింది

## మూలాలు

వర్గం:తెలుగు పుస్తకాలు
వర్గం:కథా సంకలనాలు
గులాబ్‌చంద్ హిరాచంద్ దోషి

**గులాబ్‌చంద్ హిరాచంద్ దోషి** (1896-1967) వాల్‌చంద్ గ్రూప్ ప్రముఖుడు, ప్రముఖ పారిశ్రామికవేత్త, జాతీయవాది. 

## జీవిత విషయాలు
గులాబ్‌చంద్ 1896 సెప్టెంబరు 23 న మహారాష్ట్రలోని షోలాపూర్‌లో గుజరాతీ జైన కుటుంబంలో జన్మించాడు.   లాల్‌చంద్ హిరాచంద్, రతన్‌చంద్ హిరాచంద్ లు అతని సోదరులు. 

### కార్యకర్తగా
1944-1945 మధ్య కాలంలో గులాబ్ చంద్ మహారాష్ట్ర హిందూ సభ అధ్యక్షుడిగా, వీర సావర్కర్ సన్నిహితుడుగా వ్యవహరించాడు.1930 వ దశకంలో, అతను తన జాతీయవాద కార్యకలాపాల కోసం బ్రిటిష్ వారిచే ఖైదు చేయబడ్డాడు  
### వాల్‌చంద్‌నగర్ ఇండస్ట్రీస్
వాల్‌చంద్‌నగర్ ఇండస్ట్రీస్ అనే ఫ్లాగ్‌షిప్ గ్రూప్ కంపెనీ ఆధునీకరణ, పరివర్తనకు గులాబ్‌చంద్ బాధ్యత వహించాడు. 

వాల్‌చంద్‌నగర్ ఇండస్ట్రీస్ ఇప్పుడు తన సోదరుడు లాల్‌చంద్ హిరాచంద్ కుమారులచే నిర్వహించబడుతోంది, వ్యాపారాల కుటుంబ విభజన తర్వాత, వాల్‌చంద్ గ్రూప్ వ్యవస్థాపకుడు, వాల్‌చంద్ హిరాచంద్ వారసులు లేకుండా మరణించాడు.

### ఇతర పనులు
గులాబ్‌చంద్, వాల్‌చంద్ గ్రూప్ నిర్వహిస్తున్న వివిధ పాఠశాలలు, కళాశాలలు, ఆసుపత్రులకు ధర్మకర్తగా ఉన్నాడు. 

గులాబ్‌చంద్ జైన మతం గురించి అనేక పుస్తకాలను రచించాడు. జీవరాజ జైన గ్రంథమాల వాల్యూమ్ 9, కుంద కుంద, గులాబ్‌చంద్ హీరాచంద్ దోషి, కైలాష్ చంద్ర జైన్ అనేవి ఇతని రచనలు. 

## మూలాలు
 


వర్గం:మహారాష్ట్ర స్వాతంత్ర్య సమర యోధులు
వర్గం:1967 మరణాలు
వర్గం:1898 జననాలు
వర్గం:భారత స్వాతంత్ర్య సమర యోధులు